Thomas Emlyn Yali Ani? Lwaki Yawakanya Enjigiriza Egamba nti Katonda ali mu Busatu?\nBISOME MU Afrikaans Albanian Amharic Armenian Aymara Azerbaijani Azerbaijani (Cyrillic) Bulgarian Catalan Cebuano Chichewa Chinese (Simplified) Chinese (Traditional) Chitonga Chitumbuka Cibemba Croatian Czech Danish Dutch Efik English Estonian Ewe Finnish French Ga Georgian German Greek Guarani Haitian Creole Hebrew Hiligaynon Hungarian Igbo Iloko Indonesian Italian Japanese Kazakh Kikaonde Kikuyu Kimbundu Kinyarwanda Kirghiz Kirundi Kongo Korean Lingala Lithuanian Luganda Luo Luswayiri Luswayiri (Congo) Luwalabu Macedonian Malagasy Malay Maltese Maya Myanmar Nepali Ngabere Norwegian Nyaneka Nzema Ossetian Otetela Papiamento (Aruba) Papiamento (Curaçao) Polish Portuguese Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swedish Tagalog Tahitian Tatar Thai Tigrinya Tshiluba Tsonga Turkish Tuvaluan Twi Ukrainian Umbundu Vietnamese Xhosa Yoruba Zulu\nThomas Emlyn—Yali Muvvoozi oba Yalwanirira Amazima?\nTHOMAS Emlyn yali ani, era lwaki yalwanirira amazima? Kiki kye tumuyigirako?\nOkusobola okuddamu ebibuuzo ebyo, ka tusooke twetegereze ebyaliwo mu Bungereza ne mu Ireland ku nkomerero y’ekyasa eky’ekkumi n’omusanvu ne ku ntandikwa y’ekyasa eky’ekkumi n’omunaana. Mu kiseera ekyo, Abapolotestanti baalina obuyinza bungi nnyo mu Bungereza, naye waaliwo obubinja bw’Abapolotesitanti abaali bawakanya enjigiriza z’eddiini yaabwe.\nTHOMAS EMLYN YALI ANI?\nThomas Emlyn yazaalibwa nga Maayi 27, 1663, mu kibuga Stamford, eky’omu Lincolnshire, mu Bungereza. Yatandika okubuulira enjiri nga wa myaka 19 gyokka. Oluvannyuma lw’ekiseera yasengukira mu kibuga Belfast ekya Ireland.\nNg’ali e Belfast, yaweerezaako ng’omwawule mu kkanisa ey’omuluka. Ate era yaweerezaako mu kibuga Dublin ne mu bitundu ebirala bingi.\nLWAKI YAYITIBWA OMUVVOOZI?\nMu kiseera ekyo, Emlyn yali asoma nnyo Bayibuli. Mu kusoma kwe, yakizuula nti enjigiriza ya Tiriniti, oba nti Katonda ali mu busatu si ntuufu, wadde nga mu kusooka yali agikkiririzaamu. Bwe yeeyongera okwekenneenya ebitabo bya Bayibuli eby’Enjiri, yakizuula nti tebiwagira njigiriza eyo.\nEmlyn teyategeerezaawo balala bye yali azudde. Kyokka abantu abamu mu kkanisa gye yali aweererezaamu mu kibuga Dublin, baakizuula nti bwe yabanga ayigiriza yali takyayogera ku njigiriza egamba nti Katonda ali mu busatu. Olw’okuba yamanya nti abamu tebandiwagidde ebyo bye yali azudde ku njigiriza eyo, yawandiika nti: “Ne mmala njogera bye nzudde, sirowooza nti nneeyongera okuweereza ng’omwawule mu kkanisa eno.” Mu Jjuuni 1702, abaawule babiri baamutuukirira ne bamubuuza ensonga lwaki yali takyayigiriza nti Katonda ali mu busatu. Emlyn yabagamba nti yali takyakkiririza mu njigiriza eyo era nti yali agenda kulekulira.\nEkitabo kya Emlyn ekirimu obukakafu obwesigamiziddwa ku Byawandiikibwa obulaga nti Yesu teyenkanankana ne Katonda\nOluvannyuma lw’ennaku ntono, yava mu Dublin, ekya Ireland, n’agenda e Bungereza. Kyokka, nga wayiseewo wiiki kkumi, yaddayo e Dublin abeeko by’amaliriza, oluvannyuma asengukire mu kibuga London. Bwe yali azzeeyo e Dublin, yawandiika ekitabo ekiyitibwa An Humble Inquiry Into the Scripture-Account of Jesus Christ. Mu kitabo ekyo, yalaga obukakafu obwesigamiziddwa ku Byawandiikibwa obulaga nti Yesu teyenkana Katonda Omuyinza w’Ebintu Byonna. Ekyo kyanyiiza nnyo abakulembeze b’ekkanisa y’omu Dublin gye yaweererezanga, era ne bamuggulako omusango.\nNga Jjuuni 14, 1703, Emlyn yakwatibwa n’atwalibwa mu kkooti eyitibwa Queen’s Bench Court ey’omu kibuga Dublin. Mu kitabo kye ekiyitibwa True Narrative of the Proceedings, ekikwata ku ebyo ebyaliwo mu kkooti, Emlyn yagamba nti: ‘Nnavunaanibwa omusango ogw’okuwandiika n’okufulumya ekitabo, ekivvoola Yesu Kristo nti teyenkanankana ne Katonda Kitaffe.’ Omusango ogwo tegwasalibwa mu bwenkanya, kubanga abalabirizi musanvu ab’ekkanisa z’Abapolotesitanti mu Ireland baatuula n’abalamuzi ku ntebe y’emu. Richard Levins, looya eyali assibwamu ennyo ekitiibwa mu Ireland yagamba Emlyn nti yali tajja kuweebwa kakisa kwewozaako, era bwe kityo bwe kyali. Emlyn bwe yamala okuwozesebwa, Ssaabalamuzi Richard Pyne yagamba abo abaali balondeddwa okuwuliriza ensala y’omusango nti bwe batandirumirizza Emlyn, “abalabirizi baali weebali,” ng’ali ng’ategeeza nti abantu abo baali bajja kubonerezebwa.\nEmlyn bwe baamusingisa omusango, omumyuka wa ssaabawaabi wa gavumenti yamugamba nti asazeemu ebyo bye yali awandiise ku njigiriza ya Tiriniti, naye Emlyn yagaana. Baamusalira ekibonerezo eky’okusasula engassi n’okusibibwa omwaka gumu. Olw’okuba yali tasobola kusasula ssente ezo, yabeera mu kkomera okumala emyaka ebiri, okutuusa mukwano gwe lwe yeegayirira ab’obuyinza ne bazikendeezaako. Emlyn yateebwa nga Jjulaayi 21, 1705. Engeri gye yabonyaabonyezebwamu yamuleetera okwogera ebigambo ebiri ku ntandikwa y’ekitundu kino: ‘Mbonaabona olw’okwogera amazima agakwata ku Katonda.’\nEmlyn yasengukira mu London, gye yasisinkanira omuwandiisi w’ebitabo omulala eyali ayitibwa William Whiston, naye eyali yakyayibwa olw’okuwandiika ebyo ye bye yali alaba nti ge mazima agakwata ku Katonda. Whiston yassanga nnyo ekitiibwa mu Emlyn, era yagamba nti mu kiseera kye, Emlyn ye “yasookera ddala okulwanirira ‘Obukristaayo obwasooka.’”\nLWAKI YAWAKANYA ENJIGIRIZA EGAMBA NTI KATONDA ALI MU BUSATU?\nOkufaananako abawandiisi b’ebitabo abamanyiddwa ennyo gamba nga William Whiston ne Isaac Newton, Emlyn yakizuula nti Bayibuli tewagira njigiriza egamba nti Katonda ali mu busatu ng’amakanisa mangi bwe gayigiriza. Yannyonnyola nti: “Oluvannyuma lw’okufumiitiriza ennyo n’okwekenneenya Ebyawandiikibwa ebitukuvu, . . . nnafuna ensonga . . . kwe nnasinziira okukyusa endowooza gye nnalina ku njigiriza eyo.” Yawunzika ng’agamba nti: “Katonda era Kitaawe wa Yesu Kristo yekka ye Katonda Omuyinza w’Ebintu Byonna.”\nKiki ekyaleetera Emlyn okwogera bw’atyo? Yazuula ebyawandiikibwa bingi ebiraga nti Yesu ne Kitaawe ba njawulo. Bino bye bimu ku byawandiikibwa ebyo (ebigambo bya Emlyn bye biwunzikiddwa):\nYokaana 17:3: “Kristo tayitibwa Katonda omu oba Omuyinza w’Ebintu Byonna.” Katonda Kitaffe ye yekka ayitibwa “Katonda omu ow’amazima.”\nYokaana 5:30: “Omwana takola bibye, wabula ebyo Kitaawe bye yamutuma okukola.”\nYokaana 5:26: “Kitaawe ye yamuwa obulamu.”\nAbeefeso 1:3: “Wadde ng’emirundi mingi Yesu Kristo ayitibwa Omwana wa Katonda, tewali wonna we tusoma nga Kitaffe ayitibwa Kitaawe wa Katonda, wabula ayitibwa Kitaawe wa Mukama waffe Yesu.”\nEmlyn bwe yamala okwekenneenya Ebyawandiikibwa, yagamba nti: “Tewali Kyawandiikibwa kyonna mu Byawandiikibwa ebitukuvu, ekiraga nti Kitaffe, Omwana, n’Omwoyo Omutukuvu bali muntu omu.”\nKIKI KYE TUYIGAMU?\nAbantu bangi leero batya okulwanirira amazima agali mu Bayibuli. Naye ye Emlyn yagalwanirira. Yabuuza nti, “Omuntu bw’atalwanirira mazima agali mu Byawandiikibwa ebitukuvu, kati olwo kimugasa ki okusoma Ebyawandiikibwa n’okubinoonyerezaako?” Yali tayinza kukweka mazima.\nEkyokulabirako Emlyn n’abalala kye baatuteerawo kyandituleetedde okwebuuza obanga tusobola okunywerera ku mazima wadde ng’abalala batuvumirira. Naffe tuyinza okwebuuza nti, ‘Kiki ekisinga obukulu—okusiimibwa abantu, oba okulwanirira amazima agali mu Kigambo kya Katonda?’\n‘Mbonaabona olw’okwogera amazima agakwata ku Katonda.’—Thomas Emlyn


Bukedde Online - Uganda ekubye Malawi 2-0 n'ewaga\nBenzema ebya ttiimu y'eggwanga abyenenye...\nMU Mupiira, waliwo enjogera egamba nti tewali buwanguzi bubi, wabula waliwo bw’otuuka ekiseera ng’olina okutunuulira omutindo gwa ttiimu efunye obuwanguzi.\nMu za Afrika\nCranes 2-0 Malawi\nCranes ekubye Malawi ggoolo 2-0 mu guzannyiddwa mu kisaawe e Namboole mu z’okusunsulamu abalizannay empaka za Afrika 2021 e Cameroon.\nEmma Okwi ne Fahad Bayo be baateebye ggoolo zino mu ddakiika ya 29 ne 68. Obuwanguzi buno bwatadde Cranes mu kyokubiri ku bubonero 4 okwenkana Burkina Faso eyawangudde South Sudan omwayo Khartoum nayo (2-0).\nJohnathan McKinstry atendeka Cranes yalonze ttiimu eyayawuseemu ku8 yazannya Burkina Faso bwe yalagidde Bevis Mugabi eyazannya nnamba 2 okudda mu kisenge wakati okuzannya ne Murushid Juuko olwo nnamba 2 n’agitandisaamu Nicholas Wadada.\nTimothy Awany eyatandika mu kisenge yatandikidde ku katebe ate mu maaso Fahad Bayo n’atandika mu nnamba ya Patrick Kaddu sso nga ne Kizito Luwaga yazannye eya Abdul Lumala ataabaddewo.\nEnyimirira ya ttiimu eno nga tegunnatandika yabadde ekuwa ekifannyi egenda kuzannya omupiira ogwokulabagana kyokka omupiira gwatuuse okuggwa nga kizibu okubaako paasi eziwera z’oyinza okunyuimiza ataagulabye nti yasubiddwa.\nEkisenge tekyakoze nnyo nsobi kuba abagenyi babadde tebnalumba nnyo kyokka wakati owabadde Khalid Aucho, Mike Azira ne Farouk Miya wabadde tewakola bulungi kuba baalemeddwa wadde okukubayo paasi etegeerekeka nti omuteebi ayinza okusiba omupiira ne


Bukedde Online - Ensonga ezaaviiriddeko Muhangi okuddamu okukwatibwa n'aggalirwa ziizino\nEnsonga ezaaviiriddeko Muhangi okuddamu okukwatibwa n'aggalirwa ziizino\nBannayuganda e London bajjukidde emyaka 14...\nHERBERT Muhangi eyali owa Flying Squad yabadde yaakayimbulwa ku kakalu ka kkooti, abaserikale ne baddamu ne bamuyoola ne bamuzza mu kaduukulu.\nMuhangi ng’atuuka ku kkooti eggulo.\nBya MARGRET ZALWANGO NE JOSEPH MAKUMBI\nLt. Gen. Andrew Gutti akulira kkooti y'amagye ye yayimbudde Muhangi ku bukwakkulizo butaano bwe yeeyamye okutuukiriza.\nKyokka yagenze okufuluma nga abamwetaaga baamuteeze dda wabweru mu luggya lwa kkooti y'amagye e Makindye. Olwabadde okufuluma yabagudde mu ngalo ne bamukwata.\nBwe yamaze okusomerwa ensala ya kkooti ku kweyimirirwa nga yenna ajjudde essanyu yafulumye wabweru okunyumyamu n'abantu be abaabadde bazze okubeerawo ng'ayimbulwa era nga beetegefu okumuzza eka.\nAmangu ddala Muhangi yalabye abantu be yalabise ng'abamanyi bulungi abaabadde bakulembeddwaamu omusajja eyabadde mu ngoye ezaabulijjo ne bigaalumbindi ebiddugavu n'amanya nti ebintu si birungi.\nYaddukidde mu ofiisi emu gye yeekukumye nga bw'alinda Gutti ne banne okuva mu lutuula lwa kkooti bamutaase ku basajja abaabadde bamunonye kyokka byonna byagaanye era abasajja ne bamutwala.\nAbasajja bano ng'abamu baabadde ba militare poliisi nga bambadde ebyambalo ate abalala nga bali mu ngoye zaabulijjo obwedda beetala okulaba nga Muhangi talina waayita kufuluma ekyaleetedde n'abooluganda okutandika okutya.\nAbeeyimiridde Muhangi okuli ACP Emmanuel Muhairwe akulira abakozi mu poliisi ne ACP Elvis Byamugisha akulira okunoonyereza mu poliisi baabaddewo ku kkooti era obwedda beetegereza embeera yonna kyokka baalabise nga nabo eky'okukola tebakirina.\nAbaabadde banonye Muhangi, Gutti yabayise kyokka ebyavudde mu kafubo ako tebyategeerekese.\nKyokkakigambibwa nti tekaavuddemu bibala kutaasa Muhangi, olwo ne bamukulubbya.\nOluvannyuma Muhangi yayisiddwa mu mulyango gw'abakungu n'ateekebwa mu mmotoka eya kiragala eyabaddeko ennamba z'amagye n'abajaasi ba militare n'atwalibwa ng'awerekeddwa mmotoka endala ekika kya Premio. Abooluganda baasigadde mu maziga ng'ekyokukola kikyabuze kubanga baabadde bamanyi nti omuntu waabwe bagenda naye.\nAmyuka omwogezi w'eggye lya UPDF, Lt.Col. Deo Akiiki Asiimwe yategeezezza nti Muhangi alina emisango emirala egimuvunaanibwa y'ensonga lwaki yazzeemu okukwatibwa amangu ddala nga kkooti y'amagye yaakamala okumuyimbula.\nYannyonnyodde nti ekiseera bwe kinaaba kituuse, ajja kuddamu atwalibwe mu kkooti avunaanibwe emisango egyo egyazzeemu okumukwasa, kyokka teyagirambuludde.\nEnsonda mu CMI zaategeezezza nti Muhangi y'omu ku bali ku fayiro y'omugenzi Andrew Felix Kaweesi ekyali mu kunoonyerezebwako era nga kino kye kyamukwasizza.\nYagambye nti tebayinza kumukkiriza kubeera bweru kubanga ayinza okutaataaganya okunoonyereza ku misango guno.\nEnsonda zaagasseeko nti Muhangi yatwaliddwa mu kkomera ly'enkambi y'amagye e Makindye gy'ajja okukuumirwa okumala ekiseera okutuusa lw'anaaleetebwa mu kkooti.\nMu kunoonyereza kuno mulimu n'abeekitongole kya Scotland Yard abaaweebwa omulimu gw'okunoonyereza ku ttemu lya Kaweesi.\nACP Herbert Muhangi yakwatibwa June 20, 2018 n'atwalibwa mu kkomera ly'amagye gy'abadde akuumirwa ne boofiisa abalala okuli; Col Ndahura Atwoki owa Crime Intelligence, SSP Nixson Agasirwe ow'ebikwekweto mu poliisi, ,SSP Richard Ndaboine, ASP Patrick Muramira, AIP Jonas Ayebeza, ne D/C Abel Kitagenda.\nNga January 8, omwaka guno baasimbibwa mu kkooti y'amagye e Makindye ne bavunaanibwa emisango esatu okuli okulagajjalira emmundu bbiri ssaako okuwamba bannansi ba Rwanda okuli Lt. Joel Mutabaazi, Jackson Kalemera ne Sgt. Innocent Kaliisa abaali banoonya obubudamu mu Uganda ne babazza e Rwanda.\nBano era baavunaanibwa okuwa abantu emmundu nga tebalina kubeera nazo nga mu bano kuliko; n'okuwa Abudallah Kitatta emmundu mu bukyamu.\nKayihura ne Ndahura baayimbulwa kkooti y'emu era eyabadde eyimbudde Muhangi.\nBiibino ebisikiriza abavubuka okuganza abakadde


Bukedde Online - Abajaasi bamugobye ku mwalo ne yetta\nAbajaasi bamugobye ku mwalo ne yetta\nEttaka litabudde abooluganda ne bookya olusuku lwa mwannyinaabwe\nAbabbi bamukubye bubi\nAdded 10th August 2017\nOMUVUBI gwe baayokerezza ebintu bye ng’abajaasi babagoba ku mwalo gw’e Mitondo e Bukakatta mu Masaka, yeetugidde mu maka ga mukyala muto, omusawo mu ddwaaliro ly’omu kitundu.\nKyeyune eyafudde ne musawo Nabasirye.\nBya SSENNABULYA BAAGALAYINA\nFred Kyeyune bwe yabadde tanneetuga yasoose kucakala ne banne mu ndongo n’abagamba nti lwe lwabadde olunaku lwe basembye okumulaba n’abagulira omwenge n’ababuulira obuzibu bw’ayitamu bukya obutimba n’amaato ge bisaanyizibwawo abajaasi abaabagoba ku mwalo.\nBwe yavudde mu ndongo yasibidde mu maka g’omusawo nga yabasanze beebase ne yeetugira mu mulyango wakati.\nMukazi we n’abaana tebaategedde nti yesse. Beekanze ku makya okumusanga ng’alengejjera ku muguwa ne bayita abatuuze.\nKyeyune yeetugidde mu maka ga musawo Annet Nabasirye ng’omwana waabwe wa myaka ebiri gyokka.\nKigambibwa nti Kyeyune ssente bwe zaamuggwaako, Nabasirye n’alekera awo okumufaako nga kino kibadde kimutabula omutwe nga kirowoozebwa nti yakomyewo n’agaana okumuggulira kwe kusalawo okwetugira mu mulyango gw’ennyumba.\nPoliisi ng’etwala omulambo gwa Kyeyune.\nMukwano gwa Kyeyune, Ivan Mulungi yagambye nti baayawukanye ku ssaawa 9:00 ez’ekiro ng’obwedda y’abaggulira omwenge.\nSsentebe wa LCI, Lukuli Aloysius Ngobya Matovu yagambye nti Kyeyune abadde musirise ng’okuva lwe yawasa musawo Nabasirye abadde ajja n’obutimba bwe n’abwanika era abadde tamanyi nti balina obutakkaanya bwonna.\nMusawo Nabasirye abudaabuda abalwadde ku by’akawuka ka siriimu ku ddwaaliro lya Bukulula Health Centre IV, yategeezezza nti bba abadde n’ebbanja lya bbanka nga limusuzza bubi.\nSsente ze yeewola yazigulamu obutimba n’amaato ng’amanyi nti ajja kuzizzaayo kyokka abajaasi bwe baabyokya embeera n’etabuka. “Abadde akyogera lunye nti ebizibu bimuyinze obungi kuba talaba waakuggya ssente nga tavuba.\nKyokka nga mugumya ebbanja tulisasule mpola nga simanyi nti munda alinamu endowooza endala,”Musawo Nabasirye bwe yagambye.\nAbantu bagamba nti Kyeyune okwetta yasoose kwetegeka nga yatutte ensawo mu kaabuyonjo nga mulimu engoye n’ekifaananyi kye yeekubisa ne Nabasirye n’assaamu n’akapapula okuli nnamba z’essimu z’abantu be.\nSsentebe w’eggombolola eno, Charles Muyanja ne kansala Charles Sserwanja ne Mathias Kintu baasabye Gavumenti erabe engeri gy’eyambamu abaafiirwa ebintu byabwe kuban abasinga baabaleka mu mabanja.\nEbimuli bye baasimba ku jjajja byamutabula\nMukyala Paasita eyeewamba aggaliddwa\nOmuyizi wa Kibuli S.S agenze ku Poliisi n'alumiriza eyali Heedimaasita okumukabawaza nga teyeeyagalidde\nSheikh Muzaata akubye omusomesa ebikonde: Bamuyirimizza ku mulimu gw'obusomesa\nSsekandi akunze aba gavumenti z'ebitundu okulondoola omutindo gw'ebyenjigiriza mu masomero.


Yesu—‘Emmere ey’Obulamu’ | Obulamu bwa Yesu\nBISOME MU Alur Amharic Armenian Aymara Azerbaijani Azerbaijani (Cyrillic) Batak (Karo) Batak (Toba) Bicol Bulgarian Cambodian Catalan Cebuano Chichewa Chitonga Chitumbuka Cibemba Croatian Dangme Danish Dutch Efik English Estonian Ewe Fijian Fon French Ga Georgian German Greek Guarani Gujarati Gun Haitian Creole Hebrew Hiligaynon Hungarian Igbo Iloko Indonesian Isoko Italian Japanese Javanese Jula Kabiye Kazakh Kikaonde Kikongo Kikuyu Kiluba Kinyarwanda Kipende Kirghiz Kiribati Kirundi Kisonge Kongo Korean Lingala Lomwe Luganda Luo Luswayiri Luswayiri (Congo) Luvale Luwalabu Macedonian Macua Malagasy Malay Maltese Mauritian Creole Maya Moore Myanmar Ndau Norwegian Oromo Ossetian Otetela Pangasinan Papiamento (Curaçao) Persian Polish Portuguese Quechua (Ancash) Quechua (Ayacucho) Quechua (Cuzco) Romanian Russian Samoan Sango Sena Sepedi Serbian Serbian (Roman) Seychelles Creole Shona Silozi Sinhala Slovenian Solomon Islands Pidgin Spanish Sranantongo Swedish Tagalog Tahitian Tajiki Tamil Tatar Thai Tigrinya Tok Pisin Tshiluba Tshwa Turkish Turkmen Tuvaluan Twi Tzotzil Ukrainian Umbundu Uruund Uzbek Vietnamese Wallisian Waray-Waray\nYESU YE ‘MMERE OKUVA MU GGULU’\nKu luuyi olw’ebuvanjuba obw’Ennyanja y’e Ggaliraaya, Yesu yaliisa abantu bangi mu ngeri ey’ekyamagero. Bwe yakitegeera nti baagala kumufuula kabaka yavaayo. Ekiro ekyo yali atambulidde ku nnyanja eriko omuyaga era ng’ataasizza Peetero, naye eyali atambulidde ku nnyanja kyokka n’atandika okubbira oluvannyuma lw’okunafuwa mu kukkiriza. Ate era Yesu yakkakkanya omuyaga, oboolyawo ekyayamba eryato abagoberezi be mwe baali obutamenyekamenyeka.\nKati Yesu akomyewo ku luuyi olw’ebugwanjuba olw’ennyanja, mu bitundu by’e Kaperunawumu. Abantu be yaliisa mu ngeri ey’ekyamagero bamusisinkana ne bamugamba nti: “Watuuse ddi eno?” Yesu akiraga nti balina ebiruubirirwa ebikyamu ng’abagamba nti bamunoonya lwa kwagala kufuna bya kulya. Abagamba nti: “Temukolerera mmere eggwaawo, wabula mukolerere emmere etaggwaawo ereeta obulamu obutaggwaawo.” Bamubuuza nti: “Tukole ki okutuukiriza Katonda by’ayagala?”—Yokaana 6:25-28.\nAbantu balowooza nti Yesu agenda kwogera ku ebyo ebiri mu Mateeka, naye Yesu ayogera ku kintu ekikulu ennyo. Agamba nti: “Kino Katonda ky’ayagala, mmwe okukkiririza mu Oyo gwe yatuma.” Wadde ng’abantu baali balabye ebyamagero bingi Yesu bye yali akoze, baali tebamukkiririzaamu. Kati baagala abeeko ekyamagero ekirala ky’abakolera basobole okumukkiririzaamu. Bamugamba nti: “Kikolwa ki ky’onookola? Bajjajjaffe baalya emmaanu mu ddungu, nga bwe kyawandiikibwa nti: ‘Yabawa emmere okuva mu ggulu balye.’”—Yokaana 6:29-31; Zabbuli 78:24.\nBw’aba addamu ekibuuzo ky’abantu, Yesu abagamba nti: “Musa teyabawa mmere kuva mu ggulu, naye Kitange y’abawa emmere eya ddala okuva mu ggulu. Kubanga emmere eva ewa Katonda y’oyo ava mu ggulu n’awa ensi obulamu.” Olw’obutategeera makulu g’ebyo by’abagambye, bamugamba nti: “Mukama waffe, tuwenga emmere eyo.” (Yokaana 6:32-34) Kati olwo ‘mmere’ ki Yesu gy’ayogerako?\nYesu abagamba nti: “Nze mmere ey’obulamu. Oyo ajja gye ndi talirumwa njala n’akatono, era buli akkiririza mu nze talirumwa nnyonta n’akatono. Naye mbagamba nti, mundabye naye temunzikiriza. . . . Saava mu ggulu kukola bye njagala, wabula eby’oyo eyantuma. Kino eyantuma ky’ayagala, ku bonna be yampa nneme kubuzaako n’omu naye mbazuukize ku lunaku olw’enkomerero. Kitange kino ky’ayagala, buli muntu ategeera Omwana n’amukkiririzaamu afune obulamu obutaggwaawo.”—Yokaana 6:35-40.\nEkyo kinyiiza nnyo Abayudaaya, era ne batandika okwemulugunya. Bagamba nti ayinza atya okugamba nti ye “mmere eyava mu ggulu”? (Yokaana 6:41) Bo bakitwala nti Yesu muntu wa bulijjo eyazaalibwa abazadde ab’omu kibuga ky’e Ggaliraaya ekiyitibwa Nazaaleesi. Abantu bagamba nti: “Ono si ye Yesu mutabani wa Yusufu, era nga tumanyi kitaawe ne nnyina?”—Yokaana 6:42.\nYesu abagamba nti: “Mulekere awo okwemulugunya. Tewali muntu ayinza kujja gye ndi okuggyako nga Kitange eyantuma y’amusise; era ndimuzuukiza ku lunaku olw’enkomerero. Kyawandiikibwa mu biwandiiko bya Bannabbi nti: ‘Bonna baliyigirizibwa Yakuwa.’ Buli muntu awuliriza Kitange era n’ayiga ajja gye ndi. Tewali muntu eyali alabye ku Kitange, okuggyako oyo yekka eyava ewa Katonda; oyo ye yalaba Kitange. Mazima ddala mbagamba nti, oyo anzikiriza alina obulamu obutaggwaawo.”—Yokaana 6:43-47; Isaaya 54:13.\nEmabegako bwe yali ayogera ne Nikodemu, Yesu yakiraga nti abantu abaagala okufuna obulamu obutaggwaawo, balina okukkiririza mu Mwana w’omuntu. Yagamba nti: “Buli muntu yenna [akkiririza mu Mwana wa Katonda eyazaalibwa omu yekka] aleme okuzikirira naye afune obulamu obutaggwaawo.” (Yokaana 3:15, 16) Naye kati ayogera n’ekibiina ky’abantu, era abategeeza ekifo ky’alina mu kubasobozesa okufuna obulamu obutaggwaawo, emmaanu n’emmere eri mu Ggaliraaya bye butasobola kuyamba bantu kufuna. Kati olwo abantu bayinza batya okufuna obulamu obutaggwaawo? Yesu addamu okugamba abantu nti: “Nze mmere ey’obulamu.”—Yokaana 6:48.\nEnsonga eno ekwata ku mmere eyava mu ggulu yeeyongera okwogerwako, n’ekomekkerezebwa nga Yesu ayigiriza mu kkuŋŋaaniro e Kaperunawumu.\nOkusinziira ku ebyo ebibaddewo emabageko, lwaki si kituufu abantu okusaba Yesu okukola ekyamagero?\nAbayudaaya beeyisa batya nga Yesu agambye nti ye ‘mmere okuva mu ggulu’?\nLwaki emmere Yesu gy’ayogerako ya njawulo nnyo ku mmaanu oba emmere eya bulijjo?


Kalidinaali Emmanuel Wamala akungubagidde Ssaabasumba Lwanga\nKALIDINAALI Emmanuel Wamala akungubagidde Ssaabasumba Dr.Cyprian Kizito Lwanga eyamuddira mu bigere n'alaga ennyiike ey'okuba nga yamusoose okuva mu nsi.\n‘'Bakungubazi bannange tewali kintu kiruma nga kufiirwa omusikaawo kyokka nnina okukkiriza nti okufa kwa Ssaabasumba Lwanga okw'ekibwatukira kabonero akakasa Kristu Omuzuukivu. Mu kino buli omu ku ffe alina okubeera omwetegefu ekiseera kyonna kubanga omwana wa Katonda alijja ekiseera kyonna Luka 12:40.\nMu lugendo lwange n'omusika wange Ssaabasumba Lwanga nnina ebintu bisatu byeneebaliza Katonda era bye siyinza kwerabira ;\nNga April 10,1978, nnali wa mukisa okubeera ku lusegere lwe era namubikkulira ekitabo ng'asoma Mmisa ye embereberye e Kyabakadde nga yaakafuna obwafaaaza.\nMu 1997, Paapa Bendictor IV,bwe yamulonda okubeera Omusumba omuberyeberye w'Essaza lya Kasana Luweero nze namutuuza nga March 1 ate 2006 bwe yalondebwa okubeera Ssaabasumba owookusatu ow'Essaza Ekkulu erya Kampala era nze namutuuza ku bukulu bwebumu nga September 30 mu Lutikko e Lubaga.\nNoolwekyo mu kiseera kino okubanga musiibula osobola okuteebereza ennyiike gye nnina ku mutima naddala mu mbeera eno ng'okufa kuzze mu kiseera kye tubadde tutasuubira. Nsaba Yezu Kristu Omuzuukivu ayanirize omwoyo gwe mu bulamu obutaggwawo," bwe yamalirizza.


LUGANDALUSOGALUGWERE - www.lugandalusogalugwerecommission.com\nEbyava mu kunoonyereza ku bitabo ebiwandiikiddwa mu nnimi ennansi mu Uganda bifulumye\nLipoota eraga ebyazuulwa mu kunoonyereza okwakolebwa ku bitabo ebisomebwa abaana abato, okuva mu nassale okutuuka ku kyokusatu nga biwandiikiddwa mu nnimi ennansi efulumye. Okunoonyereza kuno kwakolebwa mu 2014 mu mawanga 11 aga Afrika nga kwali kukulirwa ekibiina kya Research Triangle International (RTI) nga kiyambibwako aba blue Tree Group (bTG) ne African Academy Of Languages (ACALAN).\nOkunoonyereza kwali kwagala okuzuula obungi bw'ebitabo ebiwandiikiddwa, ennimi ze biwandiikiddwaamu, omutindo gwabyo, ebiti mwe bigwa, abaabikuba, bbeeyi yaabyo n'ebirala ntoko ng'ekigendererwa kwe kulaba oba biri ku mutindo ogwetaagisa era n'okumanya n'ennimi za Afrika ezirina ebitabo mu nnimi ennansi ebiri ku mutindo ogwetaagisa okusomebwa abaana bano abato.\nWano mu Uganda akakiiko ka Luganda Lusoga Lugwere ke kaakulembera okunoonyereza kuno nga Muky. Pamela Batenga ne Margaret Nankinga be baali abakwanaganya b'okunoonyereza ate nga munnakakiiko omulala Mw. Mutale Ttendo ne Dr. Sam Andema okuva mu yunivasite y'e Kyambogo be baakola okunoonyereza.\nAbakugu bagamba nti omwana ayanguyirwa nnyo okuyiga okusoma n’okuwandiika ssinga abeera n’obutabo bw’asoma, awaka w’abeera ne ku ssomero gy’asoma.\nEbyavudde mu kunoonyereza okwakolebwa ku bitabo mu nnimi ennansi biraga nti Uganda erina obuzibu kubanga omuwendo gw’ebitabo bino mu nnimi ennansi gukyali wansi ate nga bo abaana aba nassale kumpi tebalina bitabo bya nnimi ennansi ebibayigiriza okusoma.\nOkunoonyereza kuno (Survey of Children’s Reading Materials in African Languages in 11 Countries) kwazuula ebitabo ebiri mu nnimi ennansi 33 eza Uganda. Ennimi ezaasinze okuba n’ebisomebwa abaana abato mwabaddemu Oluganda, Olulugwala (Lugbara) n’Olulahho (Langi).\nUganda yatandika enkola esomesa abaana mu nnimi ennansi okuva mu kibiina ekisooka okutuuka mu Kyokusatu, mu mwaka 2007 ng’egenderera okwagazisa n’okwanguyiza omuyizi okuyiga okusoma ng’atandikira mu lulimi lwe olukozesebwa awaka n’abantu mu kitundu mw’abeera. Kyokka ekimu ku bikyalemesezza enkola eno okuvaamu ebibala eby’omuzinzi ebyali bisuubirwa kwe kuba nti ebitabo by’ennimi ennansi ebyetaagisa okukozesebwa abaana bano abato ebiriwo tebimala.\nOkunoonyereza kwazudde nti ebitabo ebiyigiriza abaana okusoma mu nnimi ennansi bikyali bitono ng’ebitabo ebyazuuliddwa mu kiti kino byabadde 786 mu nnimi 33 eza Uganda. Oluganda lwe lwabadde lusinza ebitabo nga lwabadde na 182 ng’ebisinga byebyo ebikozesebwa mu kusomesa mu kibiina.\nEbitabo ebiriwo tebimala kutuukiriza ekigendererwa ky’abaana okuyiga okusoma n’okuwandiika mu nnimi zaabwe. N’ebyo ebitabo ebitono ebiriwo si kyangu kubibunyisa eri abandibisomye kubanga bbeeyi y’okubikuba mu kyapa eri waggulu ate nga ne bannyinibyo tebabissa mu nkola ey’olukale (creative commons) esobozesa abalina obusobozi okubizaaza ne byeyongera okwala.\nLipoota eno eraga nti emu ku nsonga ezivuddeko ebitabo by’ennimi ennansi ebisomebwa abaana bano abato okuba ebitono be bazadde abataagala nnimi zaabwe nga bagamba nti zireeta enjawukana, bbeeyi y’okukuba ebitabo okuba waggulu nayo eremesa okukuba ebitabo naddala mu nnimi ezoogerwa abantu abatono.\n(Soma lipoota eno mu bujjuvu mu Lungereza)\nDERP SURVEY FULL REPORT\nLipoota eraga ebyava mu kunoonyereza mu Uganda.\nDERP SURVEY FULL REPORT1\nLipoota yonna mu bujjuvu\nAbayizi b'essomero lya Janan e Bombo mu Luweero nga bannyonnyola Kabaka (ku kkono) engeri emmere gy'etambulamu mu mubiri ng'ennyinyonnyola yonna baagikoze mu lulimi Oluganda.\nAKAKIIKO KATANDISE OKUSSAAWO EBIBIINA ABAANA MWE BAYIGIRA OKUSOMA OLUGANDA MU MASOMERO\nOmumyuka w'omukulu w'essomero lya Nansana C/U pulayimale, Muky. Ester Araka Oluoch (ku kkono) ng'ali ne bannakakiiko ka Luganda Lusoga Lugwere oluvannyuma lw'okutandikawo ekibiina ky'abasomi (readers club), abayizi mwe banaayigira okusoma ebiwandiiko by'Oluganda n'ennimi endala ennansi mu ssomero lino. Abalala ye Muky. Margaret Nankinga pulezidenti w'akakiiko (addiridde Ester), Mw. Mutale Ttendo, Muky Joyce Naluggya Tomusange, Muky. Pamela Batenga ng'ono ye muwi w'amagezi ne Mw. Fred Lukabwe Kisirikko.\nYiino emmunyeenye ya Kyaggwe\nAtwala Bukedde Tivvi1 Semei Wessaali (owookubiri ku ddyo) ne Henry Nsubuga nga bakwasa , Gerald Matovu engule y'Emmunyeenye ya Kyaggwe. Ku kkono ye Ssekiboobo.\nOmutaka Wilson Ssentoogo y'omu ku beetabye ku mpaka z'olulimi Oluganda ez'akamalirizo ez'amasomero ga sekendule mu Kyaggwe. Zaawanguddwa Gerald Matovu, Mukono High.\nEbimu ku birabo ebyagabiddwa mu mpaka z'Oluganda\nSsekiboobo ng'ayogera eri abaabadde ku mpaka zino. Emabega be basomesa abeegattira mu kibiina kya Kyaggwe Luganda Teachers Development Forum abaategese empaka zino.\nAbamu ku bakontanyi; okuva ku kkono ye Gerald Matovu eyaziwangudde, Dorcus Joy Katana okuva mu St .Stephen's SS Mukono Musisi Pinto ne Wangalya.\nNkwanirizza ku mukutu gwaffe guno ogwa Luganda Lusoga Lugwere cross border language commission.\nLuganda Lusoga Lugwere cross border language commission kakiiko ka African Academy of Languages\nBatandise empaka mu lulimi Oluganda\nAkakiiko katandiseewo ebibiina ebiyigiriza okusoma mu Luganda mu masomero\nSsekiboobo awadde abasomesa b'olulimi Oluganda ofiisi\nAkakiiko kasazeewo ku nkuluze\nAsabye Gavt. ku kukulaakulanya olulimi\nSsaabawandiisi akyalidde abaakakiiko mu Kampala\nPolofeesa Sozinho Fransisco Matsinhe (ku ddyo) bwe yabadde ayogera n'abaakakiiko, Muky. Joyce Naluggya Tomusange ne Mw. Mutale Ttendo ku Lwokutaano nga 30 May 2014.\nOmulung'amya w'akakiiko, muky. Pamela Batenga (ku kkono) ng'ono kaminsona mu kitongole ky'ebyobuwanga bwe yabadde awuliriza Polof. Sozinho ng'ayogera.\nMunnakakiiko Muky. Peggy Namakula naye yabaddewo\nAbayizi basindanye mu mpaka z'Oluganda\nPulezidenti w'akakiiko ka Luganda Lusoga Lugwere Margaret Nankinga ng'akulisa omu ku bayizi 16 abaayiseemu Ku kkono ye Minisita J. C. Miyingo\nAbayizi ba Seeta High Mbalala nga batontoma ku bukulu bw'olulimi Oluganda.\nAbamu ku bayizi okuva mu masomero mukaaga abaasindanye mu mpaka z'olulimi Oluganda.\nAbaakakiiko e Rwanda\nAbaakakiiko ka Luganda Lusoga Lugwere cross border language commission nga bakyalidde ekijjukizo ky'ekittabantu mu Rwanda.\nAsabye gavumenti ku nnimi ennansi\nPulezidenti wa Luganda Lusoga cross border language commission Margaret ng'ayogera eri abayizi. Yasabye Gavt. okussaawo ekitongole ekikulaakulanya ennimi ennansi.\nAbamu ku bakontanyi abaabadde mu pulogulaamu ya Wakulennume ebeera ku WBSTV. Wakulennume pulogulaamu y'olulimi Oluganda ku WBSTV ng'ekigendererwa kyayo ekikulu kwe kukuuma n'okuzimba olulimi Oluganda. Mu pulogulaamu eno bagezaako n'okuzimba ebigambo ebipya mu lulimi Oluganda naddala ebyo ebibadde tebinnakyusibwa mu Luganda.\nOmuwanguzi wolunaku , asuumusibwa n'atwalibwa ku mutendera oguddako olwo omuwanguzi ne yeefunira ekirabo ssemalabo.\nSsaabawandiisi wa African Academy of Languages Polofeesa Sozinho Matsinhe (ku kkono) ng'ayogera mu lukung'aana akakiiko ka Lusoga Luganda Lugwere mwe kaatongolezebwa, e Kigali Rwanda


Bukedde Online - Abatuuze be Kawempe baagala Poliisi etunule mu tteeka erisiba abaana abato\nAbatuuze be Kawempe baagala Poliisi etunule mu tteeka erisiba abaana abato\nSsentebe w'abataasoma awadde ababaka abaagobeddwa mu Palamenti olw'ebitabo amagezi\nBesigye yeeyimiriddwa: Kkooti emutaddeko o...\nAbamu ku baana abaakwatiddwa mu bumenyi bw'amateeka\nABATUUZE mu bitundu by'e Kawempe balabudde bannaabwe okukomya okutitiibya abaana baabwe nga bakwatiddwa mu bumenyi bw'amateeka.Embeera eno yawalirizza meeya, Emmanuel Sserunjoji okuyita abaana abatalina bazadde abafunire ebibiina ebiyinza okubayamba .\nKawempe ebyalo erimu zooni ezisoba mu 199 nga buli emu erina abaana abatuuse okusoma kyokka nga tebasoma ekibaviriddeko okukwatagana n'ebibinja ebikyamu ne batandika okwenyigira mu bumenyi bw'amateeka.\nKino kitabudde abatuuze nga bagamba nti abazadde babaana bano tebatutte buvunaanyizibwa kubagunjula nga n'abamu kubbo baagifuula mpalana eri batuuze banaabwe olw'okubagambira ku baana .\nAbaana okutandikira ku myaka 9 okudda wagula batambulira mu bibinja emisana n'ekiro bakwata abantu obubaddiya ,ng'abamu ku myaka gyabwe emito bakwata abawala abatambula ekiro , kyokka poliisi bwe kwatiira abaana bano mu bumenyi bw'amateeka abazadde bagendayo ne batabuka.\nWiiki ewedde, bamakanika mu galagi emu esangibwa e Makerere iii mu kawempe baakutte Baker Ssali (15) abeera mu Kiggundu zooni ng'abba ebyuma ne bamukuba okutuusa poliisi bwe yamutaasizza, bamakanika bano baategeezezza nti bawulira b'etamiddwa ebibinja by'abaana ebigenda mu magalagi gabwe ne bisumulula ebyuma ku mmotoka z'abakasitoma .\n"Banange Kawempe alimu muzimu ki?, ffe tuli mu mazzi , enjaga esibuuka Kawempe kati ate n'abaana batufuukidde ekizibu, wadde tuli bazadde naye tuwulira twetamiddwa okutubba ate abazadde bannanyini baana bano tebagambwako" Abatuuze bwe baategeezezza\nSsali yategeezezza nti ekimubisa ye taata we okuba nga yafa ali mu P5 nga kati talina watandikira, baamukubye nga takyasobola kutambula ekyawalirizza poliisi okumutwala e Mulago ng'embeera mbi .\nMEEYA WE KAWEMPE\nEmmanuel Sserunjogi meeya we Kawempe:Kawempe erina ebibinja by'abaana ebiwerako ebitogomya abantu naye tugenda kufuna abantu abagenda okutandiika okwogera n'abaana bano okulaba nga bajja mu mizi emibi ng'abamu abanaba bakyali omutima ogwagala okussoma tujja ku bafunira ebibiina ebiyamba abaana bibawerere .\nOmuwala eyalabikira mu vidiyo ya Haruna Mubiru ne Julie Mutesaasira afiiridde mu lutalo lw'okuzaala


Wuuno Muhammed Wasswa NRM eyesomye okumaamula Ssentebe wa Division ye Mukono Jamil Kakembo DP mu ntebe - Watchdog Uganda\nWasswa Muhammed Takwana ku kkono ne Jamil Kakembe gwayagala okujja mu ntebe ya Mukono Central Division\nWASSWA Muhammed Takwana ye munna NRM akwatidde ekibiina Bendera mu Division ye Mukono, Ono era ye Ssentebe we Kyalo Gulu A ekisangibwa mu Division Ye Mukono mu Munisipaari yeemu.\nAgamba nti amaliridde kuluno okusuuza Ssentebe aliko kati Jamil Kakembo ono amazeeko kati emyaka 10 be ddu.\nWasswa gwe twasanze ku kyalo kyakulembera ekya Gulu A atunyonyodde bwati olugendo lwe mu by’obukulembeze;\nNazaalibwa ku kyalo Bulele ekisangibwa mu Gombolola ye Najja mu Buikwe, era Kitange ye Mugenzi Sheik Amiisi Bazira Takwana nga ono bangi bamumanyira nnyo mu mirimu gye yakolanga nga ye yali atwala e Gombolola ya Ssabasajja Ssabawaali Buikwe okumala ebbanga ddeneko, ne mmange ye Hajjati Asia Namuyomba naye kati mugenzi.\nOkusoma kwange Nakutandikira ku ssomero lya Lweru Pulayimale era ne mu siniya nali eyo mu ssomero lye limu, Yadde nga saagenda nnyo mu maaso ne by’okusoma nali muvubuka ayagala okwekolera sente zange kubanga kitaffe yali ayagala nnyo abaana be okukola.\nBwe nafunawo ku kasente neesogga ekibuga Mukono ne Ngula ne ttaka mu Kyalo kyenkulembera kati Gulu A, era mu mwaka gwa 1993-1997 nalondebwa okufuuka omumyuaka wa Sentebe we Kyalo kino.\nMu mwaka gwa 2001 aabatuuze bandabamu omulimu era ne bannonda okufuuka Ssentebe omujjuvu okutuusa kati.\nNkoze emirimu mingi nga omukulembeze nga nnyambako Gavumenti okutuusa enkola zaayo mu bantu ba wansi omuli okugemesa abaana Polio, era ekyo kyansanyusa nnyo okulaba nga abaana mu kitundu kyange bonna tekuli yalemala yadde nga waaliwo okusooka okusika omuguwa nabazadde.\nNeetabye mu nkola endala nnyingi omuli ey’abantu baffe okufuna endaga muntu, Enkola eya bonna basome ngitaddemu nnyo amaanyi era nga abaana mu Mukono tebakyataayaya nnyo nga bwe kyalinga nga tebaagala kusoma.\nNakola ekyetaagisa okulaba nga tufuna Poliisi mu kitundu kyaffe yadde nga abakulembeze abaaliko baali bakisimbidde ekkuuli, naye nze ne nvaayo nga ndaba obumenyi bwa mateeka bususse.\nNkubirizza abatuuze bange okuzimba ennyuma eziri ku plan mu kitundu kyange nga nkwatagana n’abakulira okutekerateekera ekibuga, kye ndowooza nti sili mupya nnyo nja kusobola okukwatagana nabo nga mpereddwa omukisa okukulembera abantu baffe mu Mukono Central Division.\nNze Ssentebe w’olukiiko olukulembera essomero lyaffe elimanyiddwanga Mukono Town Moslim, nga guno omulimu ngukoze okuva mu mwaka gwa 1999 okutuusa kati.\nNze Muwandiisi w’olukiiko olukulembera omuzikiti gwaffe omunene mu Mukono, omulimu gwe nkoze mu bwesimbu okuva mu mwaka gwa 2012.\nNze omu ku baatandikawo Lufula mu katale akanene akamanyiddwanga Kame valley Market, nga obuvumu nabujja mu bannaffe ab’eKampala City Abatour gye nali omu kubagikulira.\nKu lukiiko olukulembera ba Ssentebe ba LC mu Munisipaari yaoona ye nze ssabawandiisi wabwe, era nga neebaza Katonda nti nsobodde okusikiriza abantu okuleeta enkulakulana ku kitundu kyange omuli ne Ttendekero lya basawa elimanyiddwanga St Elizabeth.\nOkusinziira ku nsonga ezo wammanga abantu ba NRM kyeva bantekamu obwesige ne bannonda okubakwatira Bendera omulinu naange gwendiko kwe kulaba nga ekifo ky’obwaSsentebe tukiwangula.\nWasswa Muhammed Musajja mufumbo era alina abaana n’abazzukulu.\nHuawei ICT Competition 2019-2020 Global Final comes to a successful conclusion


Bukedde Online - Ababaka abaagobwa mu NRM beekalakaasizza ku kkooti\nKkooti eragidde Basajjabalaba akwatibwe\nPolof. Bukenya ayanukudde abamulumba ku by...\nABABAKA bakyewaggula abaagobwa mu kibiina kya NRM bakedde kwekalakaasiza ku kkooti oluvannyuma lw’okufuna amawulire nti kkooti yabadde etudde esalewo eggoye ku nsonga y'okubafuumuula mu Palamenti.\nAbabaka bano okwabadde Theodore Sekikubo, Barnabas Tinkasiimire ne Wilfred Niwagaba abakulembeddwamu ba puliida baabwe okwabadde omulamuzi wa kkooti y’oku ntiko eyawummula, George William Kanyeihamba, Nicholas Opiyo ne Ogallo Wandera, batuukiridde omuwandisi wa kkooti enkulu, Erias Kisawuzi nga bagaala abannyonnyole enkola ya kkooti empya gye babadde batandiisewo ey’okuwulira omusango ne batuuka n’okusalawo nga tebayitiddwa yadde okuweebwa omukisa okwewozaako.\nWabula bino byonna Kisawuzi yabyewuunyizza era n'abyesammula n'abategeeza nti kkooti tennasalawo ku lunakuo omusango gwabwe lwe gugenda okuwulirwa, bwatyo n'abategeeza nti oyo yenna eyabawuddiisizza yabadde yeenoonyeza bibye!\nOmubaka w'e Kibuku, Saleh Kamba yatwala okusaba mu kkooti etaputa ssemateeka nga ayagala kkooti esazeemu ensala ya sipiika Rebecca Kadaga ku ky’okukkiriza ababaka bano okusigala nga bakikirira ebitundu byabwe kubanga tebakyalina kibiina mwebagwa era n'asaba kkooti okuyimiriza ababaka bano okutuula n'okuteesa mu palamenti okutuusa nga omusango guwedde okusalibwawo.\nLeila Mayanja awera kumenyawo 'Super Lady'\n'Super Lady' anoonya obukadde 280\nSusan Muwonge 'Abavuzi ba mmotoka ba nkwe'


Bobi Wine enkolaze zonna za Mbabazi, Tamale Mirundi – Watchdog Uganda\nTamale Mirundi ku kkono, Amama Mbabazi wakati ne Bobi Wine\nEYALI munnamawulire wa Pulezidenti Museveni Joseph Tamale Mirundi agamba nti singa omubaka wa Kyadondo East mu Palimenti Robert Kyagulanyi Ssentamu agendera ku nkola gyakozesa kati mu kutambuza ekintu kye ekya People Power ayinza okukomekkereza nga atutte obuyinza, kubanga enkola ze zonna z’efananyirizaako ku z’eyali Ssabaminisita John Patrick Amama Mbabazi.\n“Okusinziira omwana ono engeri gyakolamu ebintu bye nange enewunyisa kubanga elabika elimu omukono omwekusifu ogwa Mbabazi kubanga nze mumanyi musajja mugezi nnyo era abali mu Gavumenti tebamusobola” Mirundi bwe yagambye.\nOkwogera bino yabadde ku Pulogulaamu ya ONE on ONE ne Tamale Mirundi ku Ttivvu ya NBS bwe yabadde ayanukula ku nsonga eziriwo mu ggwanga omuli n’ekyaboludda oluvuganya okugenda mu maka ga Kyagulanyi ne bamulabako okumukulisa ekkomera.\nYanyonyodde nti ye bwatunulira Bobi Wine n’ebintu byakola alabira ddala nga aliko wajja amagezi kubanga okusinziira nga bwamanyi Mbabazi tasobola kudda waka n’asirika nga waliwo awalula Gavumenti, kubanga abaamugobya mu Gavumenti, saako n’abaalya sente ze bwe yali yesimbyewo ku kifo ky’obwaPulezidenti bakyaliwo nga kati alina kukozesa Bobi Wine abasuule.\nYerwanyeko nga bwayogerera Gavumenti ebirungi nti naye talina kaafunayo, nti wabula awulira buwulizi nga waliwo ababba ensimbi ku Museventi nti bamwogerere era naazibawa nga ye (Tamale) akolera bitole bya mmere.\n“Nange nja kusalawo nzire ewange ntuule ndekere awo okugenda ku mikutu gye mpuliziganya, byonna tubilekere ababbi be sente babikole, Kyokka ekyewunyisa tebabisobola era mbasekeredde” Mirundi bwe yagambye.


Bukedde Online - Bawambye owa MTN ne bamutta\nEyanzaalamu abalongo ansuddewo\nOmulamuzi akubye omukozi w'amasannyalaze\nAbeebijambiya abagambibwa okutta abantu e ...\nAdded 22nd February 2019\nNnamwandu Mugide n'abaana be.\nABATEMU bawambye omukozi wa MTN ne bamufumita ebiso ne bamutta. Ettemu lyabaddewo mu kiro ekyakeesezza Olwokuna, mu Kisalosalo Zooni e Kyebando. Julius Shuwu 39, abadde akolera ku ttabi lya MTN ku Jinja Road, mu kizimbe ekyali ekya kkampuni ya BAT. Omugenzi alese abaana basatu ne nnamwandu Joyce Mugide.\nNNAMWANDU ATTOTTOLA EBYABADDEWO\nBaze yabadde yeebase mu ddiiro nga nze neggalidde mu kisenge n'abaana. Nagenze okuwulira nga mu ddiiro waliyo akabuguutano.Naggudde oluggi ne hhenda mu ddiiro amaaso gaatuukidde ku basajja babiri abaabadde bambadde ebikooti nga beesibye n'obukookolo ku maaso. Nabasanze balwanagana ne baze nga bamulagira afulume ebweru.\nNamugambye nti, tageza n'afuluma kuba baabadde bayingiriddwa ababbi. Abasajja bano nteebereza nti baayingidde mu nnyumba yaffe ne beekweka awantu, baasinzizza baze amaanyi ne bamufulumya ebweru. Nabagoberedde nga bwe nkuba enduulu era omu ku baliraanwa yafulumye n'anneegattako ne tugoberera.\nTwatambuddeko akaseera, ekiseera ne kituuka ng'abasajja ne baze tetukyabalaba olw'enzikiza eyabadde ekutte nga n'enkuba etandise okutonnyerera. Muliraanwa gwe nabadde naye yaleese ekirowoozo tukome awo tudde eka eri abaana tulinde ekinaddirira era kye twakoze. Nakomyewo ne neggalira n'abaana kyokka ng'omutima gundi bweru simanyi kinaatuuka ku baze.\nBALIRAANA BASANGA OMULAMBO Ku makya ku ssaawa nga 11:00 nga bukya, abatuuze abaabadde bakedde okugenda ku mirimu n'okutwala abaana ku ssomero, baagudde ku mulambo ogwabadde gusuuliddwa mu kikubo eky'ettaka ku kyalo kyaffe. Olw'okuba ng'abamu ku batuuze baabadde bawulidde ku nduulu ku mayumba ga Leonard Byamukama, baamukubidde essimu, eyazze mu bwangu ne bakebera omulambo era bwe yagwetegerezza, n'alaba nga ye mupangisa we.\nOmugenzi yafumitiddwa ekiso ku mutima n'ekirala mu mugongo era wabbali awo waasangiddwaawo ekiso, kyokka ng'abatemu bano tebalina kintu kyonna kye baamuggyeeko. Abatuuze bateebereza nti ziyinza okuba empalana z'emirimu, kyokka nga n'okutuusa kati tewannabaawo muntu yenna gwe baakutte ku ttemu lino", Mugide bw'alombojja Leonard Byamukama landiroodi w'omugenzi yategeezezza nti, abadde yaakamala emyaka etaano ku nnyumba ze kyokka nga tamufunangamu buzibu bwonna era abadde musirise nnyo.\nBAKOZI BANNE BOOGEDDE James Wasoti ng'ono y'abadde mukama wa Shuwu mu kitongole Dismus Akanyijuka: Kitalo nnyo ekya mutuuze munnaffe, naye nsaba poliisi enoonyereze ku ngeri abantu bano gye baasobodde okuyingira mu nnyumba n'okumanya ekigendererwa kyabwe ekituufu okumuzinda. Richard Kivumbi: Nsaba poliisi etuyambe okuzuula abantu ab'ettima bano era bw'eba ebakutte baweebwe ebibonerezo ebigendera ku kikolwa kye baakoze.\nOmuntu gwe basse teyabadde na musango. Gertrude Mayombwe: Kitalo ekya muliraanwa wange ate kasitoma wange kubanga aludde ebbanga ng'ankimako amazzi. Tabadde musajja mwogezi era ebiseera ebisinga abadde musirise ate nga wa nkulaakulana n'okusoma.\nCharles Mugambe: Omusajja abadde talina mutawaana ku kyalo. Twebuuze ekyagendereddwa okumutta nga talina mutawaana. Singa abazigu baabadde n'ekigenderwa kya kubba ennyumba bandigyeze.\nAbantuuze kye bagamba kya Exquisite Solution ekirabirira abamu ku bakozi ba MTN, yagambye nti, tebayinza kumanya kyavuddeko ttemu lino. Ssentebe w'ekyalo Richard Kasaijja Kirabira yategeezezza ng'obutemu obufaananako bwe buti bwe bubadde buludde okubaawo mu kitundu kyabwe n'ategeeza nti obubbi obubadde bubasumbuwa bwebwo obw'okubba obuntu obutono.\nYagambye nti obutemu buno buyinza okubeera obupange bw'ogoberera abatemu bano engeri gye baayingidde mu nju. Omulambo gwatwaliddwa e Mulago okwekebejjebwEkitongole kya MTN kizze kifuna ebizibu naddala Gavumenti okugoba abamu ku bakozi baakyo ab'amadaala aga waggulu ne balagirwa okudda mu mawanga gye baava ng'entabwe eva ku kubateebereza nti beenyigira mu bikolwa ebisekeeterera gavumenti bagisuule.\nBannayuganda 5 bbomu ebakubidde mu South Sudan\nOwa NRM eyakubiddwa essasi asiibuddwa\nLoole eyingiridde edduuka\nNZE Sylvia Nayiga, mbeera mu zzooni I e Kawaala mu Kampala. Omusajja anneefuulidde oluvannyuma lw’okunzaalamu abalongo....


Kkooti esazeewo ku bagagga abakaayanira ebizimbe mu Kampala\nKKOOTI ensukkulumu erinnye eggere mu ntegeka z’omugagga Charles Muhangi okwezza ettaka lya paaka ya bbaasi n’ebizimbe bya bagagga banne ebibalirirwa mu buwumbi 100 byabadde yalangirira edda nti abibatwalako.\nOmuwandiisi wa kkooti ensukkulumu A. G Opifeni yategeezezza Charles Muhangi nti omusango ogwagobwa mu kkooti ensukkulumu gwasinziira ku kukkaanya okwali ekw’enjuyi zonna nga tewali kiragiro kyonna kyali kiteekeddwa kuweebwa Muhangi kimukkiriza kutwala ttaka wadde ebizimbe.\nKkooti ensukkulumu okuvaayo kiddiridde akagulumbo akaabaddewo ku bizimbe okuli ekya Qualicel Bus Terminal ekya Drake Lubega ne Nabukeera PLAZA eky’omugagga Manisoor Matovu (Yanga) ssaako ettaka okuli paaka ya Qualicel Bus Terminal.\nMuhangi yayisa ebirango mu mawulire n’okukubisa ebipapula nti ebizimbe n’ettaka abyeddizza era n’alagira bannannyini maduuka bagende beeyanjule mu ofiisi ye n’ensimbi 200,000/- kubanga obwannannyini bwakyuse.\nKu Mmande, abamu ku basuubuzi batiisizza okwekalakaasa nga beemulugunya olw’ebirango ebyali bibabuzaabuza nga kigambibwa abamu baatuuka ne ku ddaala erigenda okweyanjula ewa Charles Muhangi.\nNg’abasuubuzi bagenda mu maaso n’okweyanjula ewuwe, Muhangi yawandiika ebbaluwa eri ssaabalamuzi wa kkooti ya Uganda nga July 10, 2017 nga yeemulugunya nti poliisi egaanye okumuyambako okweddiza ebizimbe n’ekibangirizi kya paaka ate ng’omusango yaguwangula.\nSsaabalamuzi yamuzzeemu ng’ayita mu muwandiisi wa kkooti ensukkulumu, A.G Opofeni eyamuwandiikidde (Charles Muhangi) nga ye nnannyini kkampuni ya Horizon Coaches ebbaluwa nga July 13, 2017.\nYamutegeezezza nti ekiragiro ky’omulamuzi omu kye yamuwa kyaggwako dda era tewali kiragiro kirala kkooti ky’eyinza kumuwa kimukkiriza kutwala ttaka wadde ebizimbe bya banne.\nAte omumyuka wa ssaabawolereza wa Gavumenti, Mwesigwa Rukutana olulabye ebbaluwa ya kkooti ensukkulumu naye n’awandiikira omuduumizi wa poliisi mu ggwanga ng’amutegeeza ensonga z’ezimu nti omusango ogwagobwa mu kkooti gwava ku kukkiriziganya okuva ku njuyi zonna.\nEbbaluwa ya Rukutana yagiwandiise nga July 21, 2017 ng’ekkaatiriza nti tewali kiragiro kiteekeddwa kussibwa mu nkola kitongole kya poliisi kubanga kkooti bwe yali egoba omusango tewali kiragiro kye yawa era nti embeera eteekwa okusigala nga bw’eri ku njuyi zonna nga ebizimbe n’ettaka tebikwatiddwaako.\nRukutana yalagidde poliisi nti ebizimbe n’ettaka tebiteekeddwa kuweebwa Muhangi kubanga tewali kiragiro kyonna kyaweebwa kkooti nsukkulumu.\nRukutana okuwandiikira Kale Kayihura kiddiridde omuduumizi wa poliisi ku CPS, Bakaleke okuwandiikira ekitongole ekiwolereza Gavumenti ng’akibuuza kibawabule oba waliwo ekiragiro kye bateekeddwa okussa mu nkola ku bwannannyini bw’ebizimbe n’ettaka Muhangi by’akaayanira.\nRukutana yawabudde nti tewali kiragiro era obwannannyini ku bizimbe bukyali bwa Drake Lubega ne Mansoor Matovu (Yanga).\nMUHANGI; Charles Muhangi olwalabye ebbaluwa n’azikwasa abawabuzi be ne bazeetegereza.\nBaamugambye nti zonna njingirire era tekuli wadde emu entuufu. Yagambye nti poliisi eteekwa okuvaayo eggule omusango ku bagagga banne olw’okujingirira ebiwandiiko.\n“Oyo Drake Lubega ne bw’anaakola atya eryo ettaka nja kulimutwalako n’ebizimbe byonna ebiriko.\nKati mugeraageranya ng’omukyala alina olubuto oluwezezza emyezi mwenda.\nOmukyala ne bw’akola atya ateekwa okuluzaala era ne Drake ne bw’anaakola atya ebyo ebintu byange era nze mmanyi nti obudde bwamuggwaako dda.\nWabula abamu ku baalabye ebbaluwa ya kkooti ensukkulumu n’eya Rukutana ezigambibwa okuba enjingirire, baategeezezza nti zaakyuusiddwa.\nOlupapula olwabadde ku bbaluwa ya Rukutana lwaggyiddwaako ne lusibwa ku bbaluwa ya kkooti ne balyoka bazookyaamu.\nMuhangi yagambye nti agenda kubaggulako emisango era asaba poliisi enoonyereze.


Yokaana Ayagala Yesu Amukakase Obanga Ye Masiya | Obulamu bwa Yesu\nYokaana Ayagala Yesu Amukakase Obanga Ye Masiya\nMATAYO 11:2-15 LUKKA 7:18-30\nYOKAANA AYAGALA OKUMANYA EKYO YESU KY’ALI\nYESU ATENDEREZA YOKAANA\nYokaana Omubatiza amaze omwaka nga gumu n’ekitundu ng’asibiddwa mu kkomera. Wadde kiri kityo, awulira ku byamagero Yesu by’akola. Lowooza ku ngeri Yokaana gy’awuliramu ng’abayigirizwa be bamugambye nti Yesu azuukizza mutabani wa nnamwandu e Nayini. Naye Yokaana ayagala Yesu kennyini amutegeeze ebyo byonna kye bitegeeza. Bw’atyo, Yokaana atuma abayigirizwa be babiri okugenda eri Yesu bamubuuze nti: “Ye ggwe Wuuyo gwe tubadde tulindirira, oba tulindirire omulala?”—Lukka 7:19.\nEkibuuzo ekyo kyanditwewuunyisizza? Yokaana musajja mwesigwa, era emyaka ng’ebiri emabega bwe yali abatiza Yesu yalaba omwoyo gwa Katonda nga gukka ku Yesu era n’awulira nga Katonda asiima Yesu. Tetusobola kugamba nti okukkiriza kwa Yokaana kukendedde. Singa kibadde kityo, Yesu teyandimutenderezza nga bw’akola kati. Naye bwe kiba nti Yokaana taliimu kubuusabuusa, lwaki abuuza ekibuuzo ekyo?\nYokaana ayinza okuba ng’ayagala bwagazi kufuna bukakafu okuva eri Yesu kennyini obulaga nti ye Masiya. Ekyo kyandizzizzaamu nnyo Yokaana amaanyi ng’ali mu kkomera. Ate era ekibuuzo kya Yokaana kiyinza okuba nga kirina amakulu amalala. Yokaana amanyi bulungi obunnabbi bwa Bayibuli obulaga nti Masiya yandibadde kabaka era mununuzi. Kyokka, emyezi egiwerako giyiseewo bukya Yesu abatizibwa, naye Yokaana akyali mu kkomera. Bwe kityo, Yokaana yeebuuza obanga waliwo omulala agenda okujja, adde mu bigere bya Yesu, atuukirize mu bujjuvu ebyo byonna ebyayogerwa ku Masiya.\nMu kifo ky’okugamba obugambi abayigirizwa ba Yokaana nti, ‘Ye nze eyali ow’okujja,’ Yesu akiraga nti Katonda ali wamu naye ng’ayogera ku ky’okuba nti amusobozesezza okuwonya abantu endwadde eza buli ngeri. Agamba abayigirizwa abo nti: “Mugende mubuulire Yokaana bye muwulira ne bye mulaba: Abazibe b’amaaso balaba, abalema batambula, abagenge bawona ne balongooka, bakiggala bawulira, abafu bazuukizibwa, n’abaavu babuulirwa amawulire amalungi.”—Matayo 11:4, 5.\nMu kubuuza ekibuuzo ekyo, Yokaana ayinza okuba ng’asuubira Yesu okukola ebisinga ku ebyo by’akola kati, oboolyawo ng’asuubira okuba nti Yesu ajja kumununula okuva mu kkomera. Naye Yesu ayagala Yokaana aleme kusuubira byamagero ebisukka ku ebyo.\nAbayigirizwa ba Yokaana bwe bagenda, Yesu agamba ekibiina ky’abantu nti Yokaana asingawo ne ku ky’okuba nti nnabbi. Akiraga nti ye ‘mubaka’ wa Yakuwa ayogerwako mu Malaki 3:1. Ate era ye nnabbi Eriya ayogerwako mu Malaki 4:5, 6. Yesu agamba nti: “Mazima mbagamba nti, mu abo abaazaalibwa abakazi, tewabangawo muntu asinga Yokaana Omubatiza; kyokka oyo asembayo okuba owa wansi mu Bwakabaka obw’omu ggulu amusinga.”—Matayo 11:11.\nMu kugamba nti oyo asembayo okuba owa wansi mu Bwakabaka obw’omu ggulu asinga Yokaana, Yesu akiraga nti Yokaana tali omu ku abo abajja okufugira awamu naye mu ggulu. Yokaana yateekerateekera Yesu ekkubo naye afa nga Kristo tannaggulawo kkubo eriyingira mu ggulu. (Abebbulaniya 10:19, 20) Kyokka Yokaana, nnabbi wa Katonda mwesigwa, era ajja kubeera ku nsi ng’afugibwa Obwakabaka bwa Katonda.\nLwaki Yokaana abuuza obanga Yesu ye Wuuyo gwe babadde balindirira oba balindirire omulala?\nYesu agamba nti Yokaana Omubatiza yatuukiriza bunnabbi ki?\nLwaki Yokaana Omubatiza tajja kubeera wamu ne Yesu mu ggulu?


Bukedde Online - Aba Bbanka Enkulu tebamatizza babaka ba palamenti ku by’okutunda bbanka\nMmotoka ya poliisi esse omuntu n’eziba oluguudo...\nAbadde yeefuula 'omusambwa' n'afera abakazi...\nABAKULIRA Bbanka Enkulu balaze engeri gye baateeka obuwumbi 457 mu Crane Bank eyaggalwa nga yeetaaga obuwumbi 157 okusobola okudda engulu.\nGavana wa Bbanka Enkulu, Emmanuel Mutebile ng'ali mu kakiiko ka COCASE mu Palamenti\nEbiwandiiko bya Bbanka Enkulu ebyaweebwa ababaka abatuula ku kakiiko akanoonyereza ku mirimu gy’ebitongole bya Gavumenti aka COSASE biraga engeri obuwumbi 457 gye zaasaasaanyizibwa ku mirimu egyenjawulo.\nKkampuni ya KPMG eyakola ku bya tekinologiya yasasulwa obukadde 438, ssente ezisoba mu bukadde 720 zaasasulwa ku mirimu egyenjawulo, obukadde 914 zaasasula kkampuni ya bannamateeka eya MMAKS era nga kkampuni y’emu yasasulwako obuwumbi busatu omulundi gumu n’e ssente endala ne zisaula kkampuni embalirizi y’ebitabo eya PWC, bannamateeka, ba Semaganda, abakuumi aba Ultimate, Meridian n’abalala.\nKyokka enyinyonnyola ya Bbanka Enkulu teyamatizza babaka kuba ssente ezaabadde zoogerwako nga tebalaga bukakafu nti zaakola emirimu gye boogerako.\nEdward Katimbo Mugwanya, eyalondebwa Bbanka Enkulu okuddukanya Crane Bank yalagiddwa okuleeta embalirira ya ssente ezaateekebwamu.\nWadde yabadde alumiriza nti ebiwandiiko weebiri baamulemeddeko aleete bwiino omulala.\nAbabaka beesigama ku lipooti y’omubalirizi w’ebitabo bya Gavumenti eyalaga emivuyo egyakolebwa mu kutunda bbanka ya Cooperative Bank, Global Trust Bank, Greenland Bank, International Credit Bank, National Bank of Commerce ne Teefe Trust Bank.\nLipooti y’omubalirizi w’ebitabo bya Gavumenti eraga nti bwe yayogera n’abakulira Bbanka Enkulu baalemwa okumumatiza ku kye baakolawo okuzza Crane Bank engulu era nga ne ssente obuwumbi 478 tebaamulaga bwiino alaga engeri gye zaasaasaanyizibwamu.\nAbabaka era beewuunyizza bwe beetegerezza obutambi obwabaweereddwa aba Bbanka Enkulu okuli ebikwata ku by’obugagga bya Crane Bank ne bakizuula nti akawunti z’amabanja 4458 buli emu yabadde yeewolerwako abantu abawera omunaana, ekintu ekitakkirizibwa mu mateeka.\nSsentebe w’akakiiko, Abdu Katuntu yategeezezza nti bwe beetegerezza akatambi okubaweebwa okuli amabanja ga Crane Bank gonna baakizudde nti waliwo akawunti ezimu ezifaanagana nga zaasangiddwa kuliko abantu abawera nga beewolerako ssente.\nAba Bbanka Enkulu baasuubizza nga bwe bagenda okuddayo beetegereze awayinza okuba nga we waava obuzibu era nga baasuubizza nti we banaakomerawo bajja kuba bazudde ensobi we yava.


Ekiragiro kino Ochola yakiwadde ku mukolo gw'okuggalawo omusomo abaserikale abanoonyereza ku buzzi bw'emisango gwe baabaddemu nga babangulwa ku ngeri gye basobola okuzuula ebiwandiiko ebijingirire ogwabadde e Kibuli ku Lwokuna oluvannyuma lw'abakulira okutendeka abanoonyereza ku buzzi bw'emisango okubaako ebintu bye baamusabye okuteereza n'okubakolera.\nOchola yagambye nti bwe yali yaakalondebwa ku kifo ky'omuduumizi wa poliisi yasisinkana Pulezidenti Museveni n'amulagira okutereeza n'okwongera amaanyi mu kitongole ekinoonyereza ku buzzi bw'emisango n'ekitongole ekikessi nga kino yakitandika dda.\nYagambye nti ekitongole ekinoonyereza ku buzzi bw'emisango ekituula e Kibuli yasalawo kibeere ekijjuvu nga kiriko ettendekero we basobola okubangulira abanoonyereza ku misango n'okukozesa buli kizimbe ekiriko ng'abaserikale ababadde basulamu balina okuggyibwamu batwalibwe mu nkambi endala.\n"Njagala okubategeeza nti ekitongole kyaffe ekinoonyereza ku misango ekituula e Kibuli kibeere nga kyemalirira era n'okukisitula omutindo era abaserikale bonna ababadde basulamu mpadde ekiragiro baveemu," Ochola bwe yategeezezza.\nYagambye nti ettendekero eriteereddwa e Kibuli lirina okukozesebwa mu kutendeka abanoonyereza ku misango basobole okufuna obukodyo obupya bwe baneeyambisa mu kukola emirimu kuba n'abeenyigira mu misango gino bazze bakyusa obukodyo.\nBbo abaserikake ababadde mu kitendekebwa yabalagidde okuteeka mu nkola bye basomeseddwa naddala okwetegereza ebiwandiiko abantu bye bakozesa mu kutambula omuli passport, Viza, densite wamu ne ssente kuba bye bimu ku bisinze okujingirirwa abamenyi b'amateeka omuli abatujju abakukusa enjaga n'ebiragala, abakukusa ebisolo n'ebirala.\nAkulira ekitongole ekinoonyereza ku misango, Grace Akullo yagambye nti abamenyi b'amateeka ebiwandiiko bye bajingiridde babikozesezza okugenda mu mawanga ag'enjawulo ne bakwatibwa ne bategeeza nga bwe bavudde e Uganda nga bwe babuuzibwa ebisingawo ne batamattama nga kyazuuliddwa nti abamu kubo si Bannayuganda nga baakwatiddwa mu ggwanga lya China.\nAbaserikale 82 be baatendekeddwa abakugu okuva ku kitebe ky'eggwanga lya Amerika mu Uganda.


Bukedde Online - Trump ategese okwekalakaasa ku palamenti\nTrump pulezidenti wa Amerika aliko.\nPALAMENTI ya Amerika eyaawamu eyitibwa Congress etuula leero okukakasa Joe Biden ku bwapulezidenti wa Amerika addako. Kyokka Pulezidenti Donald Trump akunze abawagizi be okweyiwa mu bungi mu kibuga ekikulu Washington DC okulaga obutali bumativu olwa ky'ayita okumukwakkulako\nTrump alangiridde okwekalakaasa kw'atuumye ‘#MarchForTrump #StopTheSteal #DoNotCertify', n'akunga bannansi bonna bajje bamwegatteko ng'ebyafaayo\nTrump akyawakanya obuwanguzi bwa Biden mu kalulu akaakubwa nga November 3,\n2020. Baagenda okumaliriza okulonda nga Biden afunye obululu bwa Electoral College 306 ate Trump n'afuna 232. Trump agambye nti akyayinza n'okugaanira mu White House n'agamba nti alina abawagizi obukadde 71 abasobola okumukuuma n'afuga emyaka emirala ena (4).\nBuno obululu palamenti bw'egenda okukakasa olwaleero kyokka ababaka ba Republican, ekibiina kya Trump abawera 20 baamaze dda okukakasa nti bagenda kuwakanya okukakasa obuwanguzi buno.\nTrump ng'akunga abawagizi be, yakubye obulango bw'asaasaanya ku mikutu egy'enjawulo era ye yabutadde ku mukutu gwe ogwa twitter ng'agamba nti ‘beera omu\nku bagenda okukola ebyafaayo. Tokakasa buwanguzi bwa Biden okomye okubba obululu.'\nBino bigenze okubaawo ng'abantu ab'enjawulo be bakkiririzaamu mu Amerika bamaze\nokuvaayo ne bategeeza Trump nti akalulu kaggwa, akkirize ebyavaamu eggwanga\nlisobole okugenda mu maaso.\nKino kyasinze kukakasibwa abaali abaduumizi b'amagye 10 mu mukuku gw'ebbaluwa gye baawandiikidde Trump ne bamulagira akkakkane ave mu by'okuwakanya era yeewale okuddamu okuyingiza amagye mu by'obululu.\nOkwekalakaasa kwa Trump tekulina kye kugenda kukyusa mu mitendera gy'obuwanguzi bwa Biden era olumala okumukakasa olwaleero agenda kubeera\nng'alindiridde kulayira nga January 20, 2021.\nTrump bamumezze ogwokubiri


Bukedde Online - 'Muntaase puleesa egenda kunzita lwa ttaka'\nEbiragiro by'akakiiko k'amasaza bitemyemu abaddukanya ttiimu...\nAba akeedi bawanjagidde Gavumenti: 'Ku Mmande mutuggulewo tukole,...\nOmusango ogwawaabirwa akakiiko k'ebyokulonda gutandise okuwulirwa...\n'Muntaase puleesa egenda kunzita lwa ttaka'\nBUKEDDE W'OLWOMUKAAGA AFULUMYE NG'ALIMU EBIKULU BINO\nMUSAJJA mukulu Ssaalongo Vincent Kigudde 78, awanjagidde akakiiko akabuuliriza ku mivuyo gy’ettaka kamuyambe ku John Matovu agenda okumussa puleesa lwa kumutwalako ekibanja kye.\nKigudde (ku ddyo) nga bamukwatiridde mu kakiiko k’ebyettaka.\nKigudde omutuuze we Katalemwa mu Kawempe yategeezezza omulamuzi Catherine Bamugemereire nti buli lw'alowooza ku kibanja kye Matovu kye yamutwalako oba okumulabako puleesa zimukubirawo era kati obulamu bwe buli mu lusuubo.\nKigudde yaabadde ssentebe we Katalemwa.\nYagambye nti takyajjukira gwe yagulako kibanja mu 1968 naye kiri ku ttaka lya Namasole Baagalayaze nga kuno Matovu kwe yamulumba n'ekibinja ky'abavubuka 40 ne basaawa ebitooke bye ne bamenya ekiyumba ky'embuzi n'effumbiro lye.\n"Ekisinga okunnuma era ekinkubisa puleesa ly'ejjoogo lya Matovu.\nAmabaati ge yaggya ku kiyumba ky'embuzi n'effumbiro n'emitti bye yakozesa okukola olukomera ku ttaka lye yanzibako," bwatyo Kigudde bwe yagambye akakiiko.\nKigudde yagambye nti tamanyi bunene bwa kibanja kye naye amanyi ensalosalo zaakyo kuba abaddeko okuva mu mwaka 1960 era kw'azaalidde abaana be 15 okutuusa 2017 Matovu bwe yajja n'ekyapa ng'agamba nti kati ettaka lirye.\nYannyonnyodde akakiiko nti yateeka envumbo ku kibanja kye naye nga Matovu ayita mu banene baagiggyako nga tebamuwadde nsonga yonna.\nYasabye akakiiko kamuyambe kalagire Matovu amuliyirire emmere yonna gye yasaawa n'ebintu bye.\nMUWEDDE: Cranes yeeswanta kubabula Senegal\nHAKIM MAGUMBA; Bazzeemu okumuyita mu Cranes\nEbiragiro by'akakiiko k'ama...\nEBIRAGIRO by'akakiiko k'amasaza bitemyemu abaddukanya ttiimu ezenjawulo ng'abamu babiwagira ,ate ng'abalala bawera...\nAba akeedi bawanjagidde Gav...\nABAKULEMBEZE ba KACITA balabudde nti bavudde ku nkola y'akakiiko akassibwaawo okulambula akeedi mu Kampala okukakasa...\nOmusango ogwawaabirwa akaki...\nKKOOTI enkulu etuula ku Kizimbe kya Twed Towers mu Kampala etandise okuwulira omusango ogwawaabirwa akakiiko k'ebyokulonda...


Bukedde Online - Paasita eyasuulawo omukyala w'abaana 6 bamukase okui\nAmasomero agatannafuna bigezo bya PLE gasattira\nAbagambibwa okuferera ku ssimu gabamyukidde mu kkooti\nPaasita eyasuulawo omukyala w'abaana 6 bamukase okui\nAbasumba b'abalokole baggudde olutalo ku...\nMuwala wa Nyombi Thembo asaliddwaako omukono...\nAdded 9th December 2019\nPAASITA eyasuulawo amaka ge ne yeegaana abaana be omukaaga, minisita amuwaliriza okubakebeza endagabutonde.\nAttunka na paasita eyeegaana abaana Kisakye maama n’abaana be Joshua ne Justine. Wansi mu katono ye Salamuka\nPr. James Herbert Salamuka ow’ekkanisa ya Power of Christ Ministries International esangibwa Masajja mu Kibira B Kazinga yasabiddwa Minisita w’abavubuka n’abaana Florence Nakiwala Kiyingi okukebeza abaana bonna okuzuula ekituufu oba ddala si babe nga bwe yasooka okutegeeza.\nSalamuka kigambibwa nti yafunamu obutakkaanya ne mukyala we, Sarah Kisakye n’atuuka n’okuva mu maka ge n’agenda kyokka nti ekyo tekyamumalira mukyala we bwe yamwesibako ku ky’okulabirira abaana n’amutegeeza nti abaana baamukandira obuyambi si babe ekintu ekyavaako mukyala we okwekubira enduulu mu bamateeka okulaba ng’abaana be bafuna obuyambi obusaanidde okuweebwa.\nKisakye yategeezezza nti ensonga zino yasooka kuzitwala ku poliisi e Katwe wabula nti bwe yalaba nga poliisi ekikwata kasoobo n’asalawo okweyongerayo mu bitongole by’amateeka ebisobola okumuyamba, nga kuno kwaliko, aba Legal Aid Project abayamba okukwasisa amateeka ssaako ne wa Minisita Nakiwala.\nYagambye nti bwe yagenda ewa Minisita Nakiwala, yasalawo okuwandiika ebbaluwa eyita bba yennyonnyoleko ku byali bimwogeddwaako nti kyokka bwe batuuka mu ofiisi, Nakiwala n’asaba Salamuka okutwala abaana bonna ku musaayi basobole okumalawo endoolito z’okubeegaana nti si babe.\nYagasseeko nti Salamuka mu kusooka kino yakikkiriza wabula oluvannyuma lw’okugenda e Wandegeya okumanya omuwendo gwa buli mwana yazuula nga ssente ezigenda okumugibwaako ku baana bonna nnyingi kwe kusalawo okuddukira mu kitongole kya Legal Aid e Ntinda n’akisaba okumukkiriza akebeze omwana omu.\nWabula nti nabo bamusaba agenda wa Minisita amukkirize okukebeerako abaana babiri be yali asinga okwekengera.\nKisakye yagambye nti amaze ebbanga ng’asaba bba okutuukiriza kye yeeyama mu maaso ga minisita n’ategeeza nti aliko n’endagano gye yakolera mu maaso ga Minisita ey’okuwa obuyambi abaana be bwa mitwala 96 era nti mu kakwakkulizo ke yateeka mu ndagano eno ke k’okumuliyirira singa abaana bano ebiva mu musaayi bivaayo nga si babe, Kisakye kye yagambye nti yakikiriza.\nOluvannyuma abaana Joshua Salamuka 7 ne Justine Salamuka 12 baatwaliddwa ku musaayi e Wandegeya.\nKisakye wabula yagambye nti abasawo baabagambye nti ebinaava mu musaayi si byakubaweebwa, wabula baakubitwala butereevu ewa Minisita Nakiwala bategeezebwa ebinaaba bivuddemu. #\nEby'omwana bireppusa Faaza!\nEbya Walukagga okuzaala mu yaaya biranze\nMinisita atumizza omwana akeberwe ne Walukagga\nAbagambibwa okuferera ku ssimu...\nABAVUBUKA abaakwatibwa oluvannyuma lw’okusangibwa n’obuuma obugambibwa nti babukozesa okubba kkampuni z’amasimu...\nAbasajja bannemye okulondako\nNNINA abasajja babiri era bombi bamalirivu okusinzira ku njogera n’ebikolwa. Naye omusajja omu alina abakyala babiri....


OMUZIMU GUTABUSE! Ssemaka alese ekiraamo ekikambwe ekitabudde famire, abatuuze basobeddwa ne Poliisi – The Bridge Uganda\nEkiyongobero kibuutikidde abatuuze ku kyalo Busamaga ku kibuga kye Mbale, abadde omukozi ku ddwaliro lya Cure Children bwe yatugidde mu nnyumba.\nOmulambo gwa Simon Ejatumu, gusangiddwa nga gulengejja mu kazigo mwabadde asula ku ssaawa nga 4 ez’okumakya ga leero.\nOkusinzira ku ssentebe w’ekyalo Hamdan Khaukha, omugenzi alese ekiwandiiko ekikambwe mu ngeri y’ekiraamo, ekiraga nti yesse olw’obuzibu bwe yafunye ku mulimu ate ng’alina famire era abatuuze ssaako ne Poliisi basigadde basobeddwa.\nSsentebebe One Final\nMungeri y’emu atabukidde ba Landiloodi, abakirizza abantu okuyingira mu nju zaabwe nga tebayanjuddwa mu bakulembeze ate ne bavaayo okusaba okuyambibwa singa bafuna obuzibu.\nSsentebbe Two Final\nAte bbo abatuuze nga bakulembeddwamu Stephen Wambi ne Samson Wodulu bagamba nti Ejatumu ayinza okuba nga yesse olw’okumuyimiriza ku mulumu.\nAbagamba nti okuva sabiti ewedde ku Mmande takyakola, ekiraga nti baali bamuyimirizza.


OMUDUUMIZI w'amagye, Gen David Muhoozi, agobye abadde akulira ekibinja ekirwanyisa envuba embi ku nnyanja (Fisheries Protection Unit), Lt. Col. James Nuwagaba n'amusikiza Lt. Col. Dick Kirya Kaija.\nTeyakomye kukyusa bukulembeze wabula yataddewo n'akakiiko ka bantu 7 nga kakulirwa Maj. Gen. Leopold Kyanda okuddamu okwekenneenya n'okulambika entambuza y'ebikwekweto byonna ebikolebwa ku nvuba ku myalo egy'enjawulo.\nOmwogezi w'amagye ag'oku ttaka, Lt. Col. Henry Obbo, mu kiwandiiko kye yafulumizza yategeezezza nti Gen. Muhoozi okukola enkyukakyuka zino kivudde ku kwemulugunya kw'abantu abakozesa n'abakolera ku nnyanja olw'obukambwe n'ebikolwa ebirala ebibatuusiddwaako ng'abajaasi okuva mu FPU bakola ebikwekweto ku nnyanja.\nYagambye nti, newankubadde waliwo ebiyinza okubeera nga tebigenze bulungi wabula okuva lwe baatondawo ekibinja kino mu 2016, kikoze kinene okutereeza eby'envuba ne kiyambako okwongera ku bungi bw'ebyennyanja n'omutindo.\nEmbeera eyo evuddeko amakolero agamu agakola ku kulongoosa n'okutunda ebyennyanja agawera 14 agaali gaggaddewo okuddamu ne gaggulawo era kati gakola nga gafuna ebyennyanja ebiri ku mutindo n'okufunira abantu emirimu.\nEbirungi ebivuddemu kuliko okwongera ku ssente eziva mu byennyanja okuva ku bukadde 800 mu 2018 okutuuka ku buwumbi bubiri n'obukadde 700 mu 2019.\nKyanda yabyogeredde Lubirizi ng'akulembeddemu akakiiko ke okutandika okukola emirimu ne yeebaza abatuuze abalina kye bakoze okulaba ng'ekibinja kituukiriza obuvunaanyizibwa bwakyo.\nEZIMU KU NSONGA EZIGOBESEZZA NUWAGABA;\n1 Bwe yali mu kakiiko ka palamenti baavunaana abaserikale abalwanyisa envuba embi nti baali basusse okutulugunya abantu ku nnyanja abamu ne babatta. Baabavunaana okuwamba ebyennyanja ku bavubi ate abaserikale ne babyekomya ne babitunda.\n2 Nuwagaba yakozesa amaanyi agasusse mu kulwanyisa envuba embi basajja be bwe baakuba abantu amasasi, okubasuula mu nnyanja, ne bookya amaato nga baatandikira ku butono bwe bayita obwa ppala kyokka n'atuuka ne ku manene nga ffuuti 26 ng'agamba nti etteeka liragira 28.\n3 Kigambibwa nti era babadde beekobaana n'abagagga abaleeta obutimba omuli n'obwapulezidenti bwe yalangirira nti butuufu, kyokka bbo ne babukwatira ku nnyanja nti bumenya mateeka olwo abavubi ne bafiirwa ate abajaasi ne baddamu ne babuguza abantu abalala.\n4 Mu ngeri y'emu kigambibwa nti Nuwagaba ne basajja be tebaakoma ku kwasa na kwokya maato na butimba wabula baatuuka n'okwokya emyalo n'ebizinga ennyumba z'abavubi ne zitokomoka n'emmaali yaamu.\n5 Mu kuvuba obwennyanja obuto, kigambibwa nti basajja be, abavubi ssekinnoomu we baali bakoma ate bbo baasukkawo bwe baakwata amasambo amanene ddala agaakazibwako "Kokota" ne bagenda mu bitundu by'e Masaka ebyennyanja gye bisinga okuzaalira ne bakokota buli kantu, ng'olukokota olumu basobola okukwasa obwennyanja obuto obuweza kkiro ezisoba mu 1,500.\n6 Kigambibwa nti eno y'emu ku nsonga nti wadde baamutegeeza lunye nti engeri yokka ejja okuyamba okumalawo okuvuba obwennyanja obuto ya kuggyawo butale bwabwo, Nuwagaba yagaana okugenda okukwata obwennyanja buno mu butale basajja be ne basigala nga babutunda kyere.\n7 Mu ngeri y'emu Nuwagaba mu nkola eno yasooka n'alwanyisa abantu abaali baakazibwako erya "luutu maneja" nga bano be baayambanga abatambuza obwennyanja obuto okubutuusa gye bulaga era nga baali bantu ba maanyi nga mwe mwali n'owemmotoka z'empaka, Ponsiano Lwakataka.\n8 Basajja ba Nuwagaba baalabula Lwakataka nti ke banaamusanga n'ekyennyanja kyonna ne bwe kinaaba kikulu bajja kumukuba amasasi, waayita ennaku ntono ddereeva eyali avuga emmotoka ya Lwakataka n'akubwa amasasi n'afa.\n9 Kyokka waayita ekiseera kitono abamu ku ba "luutu-maneja" abaali abeffujjo n'okusinga Lwakataka ne bakwatagana n'abajaasi bano obwennyanja ne butandika kutambuzibwa awatali anyega.


Bukedde Online - Kkooti e Masaka eyimirizza okubala obululu bw'e Kalungu Minisita Ssempijja n'annyogoga\nKkooti e Masaka eyimirizza okubala obululu bw'e Kalungu Minisita Ssempijja n'annyogoga\nBy Tony Kalyango ne Hannifer Namuwonge\nKatabaazi (awanise omukono) ne balooya be oluvannyuma lw'obuwanguzi.\nKKOOTI e Masaka yayimirizza okuddamu okubala obululu bwa Kalungu East lwa kusanga bbokisi nga mmenye.\nOmulamuzi atwala abalamuzi abato e Masaka, Charles Yeitesi ye yayimirizza okubala obululu oluvannyuma lw'okusanga nga bbokisi ya Agip Cell yamenyebwa era ebadde tesobola kweggala.\nBokisi eno yazuuliddwa omu ku baali bavuganya mu kalulu kano Umar Lule Mawiya ono ng'olwategedde nti Katabaazi bamututte mu kkooti naye n'ajja n'empapula okulangirirwa ebivudde mu kulonda asobole okugeraageranya n'ebyo ye bye yafuna.\nWadde munnamateeka wa Minisita, Geoffrey Kandebe yabadde agezezzaako okwetaasa nti bbokisi yandiba ng'emenyekedde ku mmotoka wakati mu kuzitambuza n'okuzitikkula okuva e Kalungu, bino omulamuzi teyabiwulirizza n'alagira buli ekibadde kigenda mu maaso kiyimirizibwe.\nOmulamuzi Yeitesi ku Mmande yalagira akakiiko k'ebyokulonda n'oludda oluwawaabirwa okutambuza obululu buno okuva e Kalungu wakati mu bukuumi era nga yabadde abalabudde okuba abegendereza n'obutazzanyira ku ‘seal' ezisiba bbokisi.\nWadde nga bannamateeka ba NUP bagezezzaako okulabula omulamuzi nga ‘seal' bwezibadde tezifaanagana nga waabaddewo eza kakyungwa ne pinka wabula akulira ebyokulonda e Kalungu, Ann Namatovu yategeezezza nga kino bwe kitalina kye kikosa ebyo ebiri munda.\nMu kusooka bannamateeka ba Francis Katabaazi owa National Unity Platform nga bakulembeddwamu Chrizestom Katumba baabadde bataddeyo okusaba kwabwe nga baagala kkooti eyimirize okubala obululu buno era nga baabadde bajulidde ne mu kkooti Enkulu.\nWabula Omulamuzi Yeitesi bino yabigobye ng'agamba nti bokisi zaabadde zimaze okutuusibwa ku kkooti nga tebakyasobola kuyimiriza okuggyako okuzekebejja n'okuddamu okubala obululu.\nOluvanyuma lw'okulangirira kino, Minisita Ssempijja yalabiddwaako ng'amaanyi gamuwedde era abantu abamwetoolodde ne bamufunira akatebe akkakkane.\nFrancis Katabaazi yasanyukidde ekyatuseewo kyokka obuwunguzi abutadde ku Katonda n'agamba nti ye essuubi lyabadde limuweddemu nga teyeekakasa bukuumi bwa bokisi ezibadde zireeteddwa.\nBwe baayimirizza okubala, Kandebe yategeezezza nga bw'atali mweteefuteefu\nkuddamu kujulira na kisaliddwawo kkooti y'e Masaka era ng'ebibye byabadde bikomye awo.\nSsempijja ng'ayita mu munnamateeka we Geoffrey Kandebe yaddukidde mu kkooti ng'agisaba baddemu okubala obululu nti ba Agent be baagobwa mu bifo ebyalonderwamu ebiwerera ddala 36 era nga n'abaakulira okulonda baali tebaalaga bawagizi be ekintu ky'agamba nti kyawa omwagaanya obululu bwe okugendera mu bwa munne eyamuwangula.\nSsempijja eyawanguddwa n'obululu obusoba mu 1000 yabadde ayagala okuddamu okubala obululu era n'akakiiko k'ebyokulonda kamulangirire ku buwanguzi basseeko n'okumuliyirira ensimbi z'asaasaanyizza mu musango guno.\nAbalala abaavuganya mu kalulu kano kuliko Didas Mugooma ne Umar Lule\nMawiya abataalina bibiina.\nAbatemu batuze abadde ava okugula emmere\nBamukutte yaakafera abantu 60\nYesozze essomero n'afunita omuyizi ekiso ekimuttiddewo\nAzadde omwana n'amusuulira abayizi\n▶ Kabineti esazeewo abayizi baddeyo


Bukedde Online - Ab'e Lwengo basattira lwa bubbi bw'ebisolo n'emmere\nOmuliro guzizza abasuubuzi emabega\nAboolugave baakununula obutaka bwabwe\nAdded 8th December 2019\nAb’e Lwengo basattira lwa bubbi bw’ebisolo n’emmere\nABATUUZE okuva ku byalo bitaano okuli Kisaanabataka, Kijjaaba, Kakoma, Kibimba A ne Kibimba B mu ggombolola y'e Kyazanga mu disitulikiti y'e Lwengo basattira olw'obubbi bw'ebisolo n'emmere obweyongedde mu kitundu kyabwe ebyolekedde okubateeka mu njala n'okubattisa.\nEbisolo okuli embizzi, enkoko, embuzi n'ente ababbi babigguddeko olutalo nga mu bbanga lya mwezi gumu ensolo ezaakababbibwako zisukka mu 200 nga zino ababbi bamenya amayumba mu matumbibudde ne bazitikka ku mmotoka awatali abakuba ku mukono.\nAte ebirime okuli amatooke ne muwogo, abatuuze baagambye nti ababbi bajula kubasanga ne mu nnimiro nga bakyalima babbe naddala amatooke ng'enkota eziri mu 700 ze zaakatemebwa mu wiiki emu yokka.\nBagattako nti ekizibu ekirala kye balina bwe bulogo obususse ng'ensuku abasezi bazisera ekyongedde okubeeraliikiriza. Kino bakitadde ku bassentebe b'ebyalo ne poliisi y'e Kakombe balumiriza obutabayamba olw'ababbi abakwatibwa lubona ne batwalibwa ku poliisi kyokka ne bayimbulwa.\nSsentebe w'eggombolola y'e Kyazanga, Musa Kayondo Bahati Kisanja asinzidde mu lukiiko lw'ebyokwerinda n'agugumbula bassentebe b'ebyalo okukomya okuwa obujulizi ku bantu ababa bakwatiddwa mu kikolwa bwe baba baagala okukulembera abantu abaabassaamu obwesige.\n"Ssentebe omulamba ow'ekyalo n'omusanga ng'ajjulira omubbi, oba omutemu gwe tukubalire mu babbi oba batemu? Mukole emirimu gyamwe egyabalondesa okusinga okuyingirira poliisi," Ssentebe Bahati Kayondo bwe yategeezezza.\nMu ngeri yeemu akuutidde bassentebe okugobanga abaakakiiko abalemeddwa okukola emirimu gyabwe omuli n'abo abaziimuula enkiiko z'ebyalo balonde abalala abasobola okukola.\nKayondo asabye abatuuze okunyweza eby'okwerinda nga baviira ddala mu maka gaabwe naddala mu nnaku enkulu ze tugendamu okusinga eby'obugagga byabwe okubitunuzanga mu poliisi okubikuuma ne yennyamira olw'amaka agamu ge yayise agatunuulibwako kyokka nga tegaliimu yadde ejjambiya ng'ekyokulwanyisa ekiteekeddwa okuba mu maka.\nAbasiraamu abanywa omwenge bayooleddwa mu kikwekweto e Lwengo\nOmwana wa ssentebe asaddaakiddwa mu bukambwe! Abazigu basabye obukadde 4,600,000/- balyoke babawe ekiwuduwudu\nAbooluganda lwa Kaweesi baagala Poliisi enoonyereze ku basirikale baayo: Bawanda muliro


Bukedde Online - kusaddaaka'Omusumba yannimba baganda bange bandoga'\nkusaddaaka'Omusumba yannimba baganda bange bandoga'\nJennifer Musisi asiimye Bukedde ku kabaga ka bannamawulire\nOmugagga bamuzzizza mu kkooti ku kusaddaak...\nNnaalongo n'abamu ku bazzukulu be mu kaduukulu.\nNNAALONGO alumirizza omusumba w’abalokole okumubbako obukadde obusoba mu 50 awanjagidde abatwala kkooti y’e Nabweru okumuyamba okutunula mu musango gwe kuba guludde nga tegusalibwa.\nNnaalongo Margret Naggita 54, ow’e Wamala mu Munisipaali y’e Nansana y'awanjagidde abakulira kkooti e Nabweru okumuyamba ku musango gw’omusumba Micheal Kalema ow’ekkanisa y’abalokole esangibwa e Katooke gw'agamba nti, yamulimba n'amubbako obukadde 50 bwe yatunda mu ttaka lye. Kino kyaddirira okumutiisatiisa nti, ziriko ebisiraani ng'omusumba yalina okusooka okuzirongoosa kyokka n'azeezibika.\nOno agamba nti mu July 2010 yafuna akabenje n'atwalibwa mu ddwaaliro e Mulago gye yasanga omuntu eyamugamba nti, waliwo omusumba ayinza okumusabira n'awona era ne bamutwala mu kkanisa ya Kalema okumusabira. Agamba nti oluvannyuma omusumba, yamutegeeza nti waliwo baganda be abaali bamuloze era nga kino kye kyamuviirako okufuna akabenje kano.\nYategeezezza nti, omusumba ono bwe yagenda okulabako ewuwe e Nabweru yamutegeeza nti, 'mukama' yamuloosezza nti, alina okutunda ekitundu ku ttaka lino amuzimbiremu essundiro ly'amafuta era nga kino yakikola n'amuwa obukadde 28 .\nAgamba nti omusumba yayongera okumupeeka okutuunda ettaka eryali lisigaddewo ng'amusuubizza nga bw'agenda okumuzimbiramu ennyumba kuba yamutegeeza nti, Katonda bw'amuloosezza nga bw'agenda okufiira mu nnyumba eyo singa tagitunda era omusumba yali ayagala amuweemu ssente 6,000,000/- zokka atwale ekibanja n’enju Nnaalongo n'abigaana ne yeenoonyeza abaguzi ababe ne bamuwa obukadde 18 ssaako n'akatundu akaali kasigaddewo n'akatunda ssente 7,000,000/-.\nNnaalongo alumiriza nti mu kiseera we bamusasulira ssente zino, Omusumba Kalema yaliwo era olwazimukwasa kwe kutandika okunyeenya omutwe oluvannyuma n'amutegeeza nti, alina okumuwa ssente zino azirongoose kuba zijjuddemu sitaani n'alagira omuyambi we okuzimutwalira mu mmotooka.\nAgamba nti paasita ono yamupangisirizza ennyumba e Katooke nti agira abeera awo n'abazzukulu be nga bw'amunoonyeza ennyumba okutuusa landiroodi bwe yabagoba mu nnyumba.\nAlumirizza nti omusumba ono yamuguumaaza nti, alina okugamba nti, ekitundu kye ttaka lye yatunda yakiguza Omusumba ono era nga kino kyatabula abantu be yaali yaguza ekibanja kino ne bamutwalo mu kkooti. Agamba nti mu kkooti yategeeza nti, yakabikwa omusumba ono okulimba kkooti n'emuyimbula. Nnaalongo agamba nti okuva Kalema bwe yakwatibwa, yali asuubira nti alifuna obwenkanya kyokka n'okutuusa kati tegusalwa.\nYawanjagidde omulamuzi omukulu ku kkooti y’e Nabweru Esther Rebecca Nasambu okuvaayo okumuyamba okulaba nga omusango (guli wa mulamuzi mulala) gulowoozebwako. Ku ssaawa eno Omusumba Kalema ali Luzira.\nBawaanye Bukedde okukuba kalenda ez'omulembe\nFixture ya December yeraliikirizza omutendesi wa Bright Stars\nOmusajja yasooka kummatirako magulu\nDdala Gavumenti ya NRM y'enyiriza omubaka Nabilah?\nAbabaka abaagobeddwa mu NRM bawawaabidde Katikkiro Amama Mbabazi\nAb'oludda oluvuganya bakubaganye empawa ku kulonda Wafula Ogutu


Bukedde Online - Balooya bakubye ebituli mu liizi z'e Mmengo\nBakubye mutabani waabwe emiggo egimusse lwa kubba 1,000/-\nBy Benjamin Ssebaggala Alice Namutebi Edward Luyimbazi\nBANNAMATEEKA balaze obulippo abeebibanja bwe balina okwegendereza nga bayingira mu nteekateeka ya liizi Mmengo gye yataddewo ne liizi endala zonna ezigabwa.\nTulakita abatuuze b’e Bugabo mu ggombolola y’e Kalagala mu disitulikiti y’e Luweero gye baayokezza olw’okubasendera emmere yaabwe .\nLooya Luyimbaazi Nalukoola owa Kkampuni ya Nalukoola, Kakeeto Advocates and Solicitors yagambye nti wadde liizi y’emu ku nkola omuntu gy’afunamu obwannannyini ku ttaka, naye erimu obukwakkulizo obuwerako, oweekibanja bw’alina okulowoozaako.\n1 Emyaka egikuweereddwa bwe giggwaako, ekyapa ekyo kiba tekikyalina mugaso era n’obwannannyini bukoma awo; okuggyako ng’ogizzizza buggya ku ntegeeragana empya kubanga ‘oweekibanja’ y’alina okuweebwa omukisa ogusooka.\n2 Liizi ng’eweddeko, emiwendo egigerekebwa (Premium) gibeera mirala okusinziira ku mbeera ebeera eriwo n’ebbeeyi y’ettaka mu kitundu.\n3 Omuntu ayagala liizi singa alemererwa okusasula omutemwa gwe bamusalidde (Premium ne Ground rent), ekibanja ekyo kisobola okumuggyibwako nga bayise mu mateeka ne kiddira nnannyini ttaka.\n4 Nnannyini ttaka asobola okukyusa emiwendo egisasulwa buli mwaka (Ground rent oba busuulu). Kyokka bwe zikulema, osasuzibwa engassi wabula byonna bwe birema liizi esobola okusazibwamu ettaka ne likuggyibwako.\n5 Nnannyini ttaka mu kukuwa liizi, olaga by’otegese okukolera ku ttaka eryo era bwe mukkaanya nti ogenda kulirimirako ne wayita ekiseera n’olifuula ekifo awasimba emmotoka (paakingi) asobola okusazaamu liizi n’alikuggyako.\n6 Emyaka 49 egya liizi gye baba bakuwadde bwe giggwaako, olwo nnannyini ttaka abeera wa ddembe okweddiza ettaka lye. Embeera eyo ebeera etegeeza nti olina okulivaako era ebiriko obireka okuggyako ebisengulwa ng’ebiggya.\n7 Ng’otuuse okutunda ettaka lya liizi, aligula abalirira myaka egyo egisigaddeyo ku liizi; okugeza bwe bakuwa ey’emyaka 49 n’obeerako emyaka 29 n’oyagala otunde; omuwendo gw’otunda gubeera wansi kubanga aligula abeera agula emyaka 20 egisigaddeyo liizi eggweeko.\nMale Mabiriizi eyatwala omusango mu kkooti ku nkwata y’ettaka lya Kabaka yagambye nti okukkiriza liizi ya Mmengo kubeera kweyimbamu muguwa kubanga obeera weetongozza ng’omupangisa ku kibanja kyo ne bw’oba wakisikira.\nMabiriizi yagambye nti endagaano ya liizi erimu obukwakkulizo bungi bwe batabuulira bantu so nga bangi tebalina ssente zaakusasula bannamateeka basobole okubataputira.\nSteven Ssenkeezi owa Ssenkeezi and Ssali Company Advocates yagambye nti liizi eyamba oweekibanja okumuwa obwannannyini mu myaka egiba gimuweereddwa.\nAbawuliriza Bukedde Fa Ma bayonjezza Kabimbiri\nAb'e Buggu-Busaabala amazzi ge banywa geeraliikiriza


Bukedde Online - Okusonyiwa Roofings omusolo kitabudde kkanso\nOkusonyiwa Roofings omusolo kitabudde kkanso\nURA yakung'aanyizza obuwumbi 27 mu musolo...\nEbya Bobi Wine bituuse mu Palamenti ya Bungereza...\nABAKULEMBEZE b’e Mukono bafunye obutakkaanya ku musolo ng’entabwe evudde ku kakiiko k’ebyensimbi n’okuteekerateekera ekibuga okuvaayo ne kategeeza nga bwe baasalawo okusonyiwa kkampuni ekola ebizimbisibwa eya Roofings obukadde 96 kw’ezo ezaali zigibayimbwa abamu kye bagamba nti, si kya bwenkanya.\nAbamu ku bakansala mu kkanso y’e Mukono.\nBano okutabuka kyaddiridde kansala w’abakadde William Magera okuvaayo n’ategeeza nti, Roofings ng’eyita mu bapuliida baayo aba Lukwago and Company Advocates bwe baasaba aba Munisipaali y’e Mukono okubaako omusolo gwe babasonyiwa.\nMagera yategeezezza nti, ku bukadde 168 ze baali babanja Roofings nga zino zonna zaali za musolo baasaba basonyiyibweko ekitundu olwo basasule obukadde 72 nga baasooka kusasulako obukadde 60 n’oluvannyuma basasule obukadde obulala 12.\nYayongeddeko nti mu lukiiko olwatuula nga June 14, 2018 ne August 10, 2018 bakkiriziganya okusonyiwa Roofings omusolo guno, n’oluvannyuma batandike bupya okusasula omusolo omulala.\nKino kyatabudde abamu ku bakansala ne balangira kkanso okubeera n’ekyekubiira mu nsolooza y’omusolo ng’abasuubuzi abamu battirwa ku liiso. William Makumbi nga ye kansala akiikirira Ggulu ng’agamba nti singa kkanso eneesonyiwanga kkampuni ezimu omusolo kyandivaako n’abalala okwekwasa ne bagaana okugusasula.\n“Bannange nze kino sikikkiriza kuba kya bulyazamaanyi, bwe tunaatandika okusonyiwa kkampuni zino ennene ezeesobola olwo buno obutono bwo bukole butya?”, bwe yabuuzizza.\nYe Amyuka Meeya wa Mukono, Jamadah Kajoba yagambye nti “twatuula ne Roofings ku nsonga zino ne tukkiriziganya ensonga tuziggye mu kkooti era naffe ne tukikkiriza. Twabasaba basasuleko ekitundu ku musolo gwe tubabanja kubanga zonna awamu baatutegeeza nti zaali zibalemeredde era kye baakola.”\nWabula kansala w’abavubuka mu Munisipaali, Patrick Ssekatawa yategeezezza nti ebyakolwa byonna baayitamu mu mitendera emituufu, kuba Roofings eri ku mutendera gwa kkapuni ennene mu Africa, nga kirabika waliwo ekizibu ekirala.\nRoofings, UCU ne Colline Hotel babatutte mu kkooti lwa butasasula musolo


Bukedde Online - Abakyala abakola engatto n'ennoni balaga bwe zibagobyeko obwavu\nBANNAYUGANDA bangi kati bakolerera kwegobako bwavu. Bakola emirimu mingi egy’obwongo n’ebyemikono nga byetaaga entandikwa ntono kyokka nga bafunamu ekiwera.\nAbakyala nga bakola ennoni\nWano abakyala n’abavubuka e Kira nga beegattira mu kibiina kyabwe ekya Elite Youth Project, Kimwanyi we baasaliddewo okukola pulojekiti omuli ey’ennoni, engatto, obulimi n’ebirala ekisitudde embeera zaabwe mu byenfuna.\nBaatandika ne kapito wa 3,500,000/- wabula nga kati bali mu bukadde 20 mu bizinensi zonna. Entandikwa y’ekibiina Akulira ekibiina kino, muky. Margaret Ssekanjako agamba nti: “Engeri gye nnali ndudde mu byobufuzi, nakola omulimu mu bakyala n’abavubuka ne beekolamu ekibiina ne tukiwandiisa ng’eky’obwannakyewa ekiyamba ekitundu (CBO).\nAbamu ku bammemba ba Elite nga balaga engatto ze bakola, ez’amasomero n’ez’ekisaazi.\nAbantu si bangu okumatiza kuba bangi baagala kufunirawo. Twatandika ne bammemba bataano abeerondamu ssentebe, omuwanika, omuwandiisi n’avunaanyizibwa ku mutindo, ow’okugula n’okusaasaanya pokopoko ku bye tutunda.\nTwakkaanya ku pulojekiti y’okukola engatto, okutunga ensawo z’abaana abasoma, emitto gya pikipiki n’okukola ennoni kyokka nga tetulina kapito. Mu kulowooza ennyo, mmemba omu yalina ettaka ne tukkaanya okulima tukwongere ku pulojekiti tusobole okufuna kapito.\nTwalima yiika za kasooli ssatu ne tumutunda mubisi n’avaamu 3,500,000/- nga zino ze zaakola ng’entandikwa y’ebirala. Ku zino twagulako ebikozesebwa mu kukola engatto, okwali ebyalaani n’okupangisa abasomesa era tebyatusala.\nPULOJEKITI ZE TUKOLA OKULIMA : Buli sizoni tufuba okulima kasooli. Ng’ameze bammemba ffenna twenyigira mu kumulabirira ng’okumuttira, okukoola n’ebirala.\nFfe kasooli waffe tumutunda mubisi olw’okuba akatale kabaawo engeri gye tukeera okusimba nga buli munwe tugutunda wakati wa 300/- ne 400/-.\nKino mu mwaka tukikola emirundi ebiri era buli lwe tuzifuna tuzongera mu bizinensi ng’okugula ebyalaani n’ebirala. Okutunga n’okukola engatto Tutunga engatto z’abaana b’amasomero n’ez’abakulu. Zino abavubuka be basinga okuzeenyigiramu.\nAvunaanyizibwa ku mutindo gwazo, Brian Ssekiziyivu agamba nti, “Tulina buli kyalaani ekyetaagisa mu kukola engatto. Tulina ekyalaani ekitunga, ekiwawula engatto oba mota, ekinyigako soole, ekibugumya.\nTugula amaliba n’ebirala byonna. Olunaku tusobola okukola emigogo gy’engatto 12 okusinziira ku bunene bwaffe. Zino tuzitunda wakati wa 30,000/- ne 50,000/-.\nEbyetaagisa okukola engatto :\nl Obwambe obweyambisibwa mu kukomola n’okusala ebikozesebwa ku ngatto. l Magalo ezireega engatto n’okukubamu obusumaali. l Oluwawu oluyamba okuyooyoota engatto n’esobola okwekwata obulungi ng’ossaamu amasanda. l Wuzi eziyamba okutunga. l Ebigere ebipima akatiba k’engatto.\nAmaliba ge bakolamu engatto. l Punch eyamba okukubamu obutuli ku ngatto ez’obugwa. l Soole n’ebirala.\nEbyalaani eby’enjawulo. Okukola ennoni: Pulojekiti eno esinga kukolebwa bakyala. Lydia Kizza asinga nga y’omu ku bettanira okukola ennoni agamba nti, zibaliisa nga mulimi kubanga akatale kaabuliwo. “Bwe nakunganya ssente mu kulima nga mpita mu kibiina, nze nalimira lumonde ne kasooli ku ttaka lyange nga nnyambibwako ekibiina. Mu sizoni bbiri nafuna 1,500,000/- ne ntandika. Ebyetaagisa mu kukol a ennoni l Akatiba akakuba ennoni.\nEbbinika mw’otabulira obuwunga bw’ennoni. l Amafuta ne butto. l Amazzi g’otabuza obuwunga bw’ennoni.\nAkaveera kw’oyiwa ennoni eziwedde okukolebwa zikale.\nObupaketi mw’ozitundira oba obuveera mw’ozisiba. Buli kkiro ya buwunga evaamu ennoni 200. Buli nnoni 100 tuzitunda 3,500/-. Ng’ekibiina buli wiiki tusobola okutereka 100,000/- ate endala ne tuzikozesa okwegobako obwavu mu maka gaffe.\nKansala Margaret Ssekanjako eyateekateeka abavubuka n’abakyala okukola ekibiina nga batandikira mu kulima ku ttaka lye mwe baafuna kapito.\nOKUFUUKA MMEMBA tuwandiisa abakyala n’abavubuka okutandikira ku myaka 18. Buli mmemba ayingira ne yeesalirawo ky’ayagaya okukola, abamu bakola nnoni, abalima n’abakola engatto. Waliwo abayingira nga balina ssente ne bayamba okutambuza emirimu gy’ekibiina so nga n’abatalina basobola okukola emirimu egitumbula ekibiina ng’okulanga bye tukola.\nAkatale Ssekanjako agamba nti, akatale basinga kukanoonyeza mu masomero nga bayita mu basomesa abaagazisa abazadde engatto zaabwe ku ssomero ne bazifuula yunifoomu z’abaana.\nEnsawo nazo ab’amasomero bakola wooda ze tutunga nga kuliko amannya g’abayizi. Tulina n’amaduuka e Kyaliwajjala - Kireka n’ebifo ebirala.\nN’ennoni era tuzitunda ku masomero.\nAkatale kakyali kafunda twetaaga okumanyibwa mu bitundu eby’enjawulo.\nBbeeyi y’ebikola engatto eri waggulu.\nAmasannyalaze gagenda mangi ku byalaani ekirinnyisa bbeeyi yaago mu nsasula.\nEngeri gye tuzaaza ssente mu kibiina Buli ngatto ze tukola amagoba tugatereka ku akawunti.\nBwe tumala okusasula bannakibiina ezisigalawo tuzitereka ne tuzikozesa ssinga ezimu ku pulojekiti zeetaaga okussaamu ku ssente.\nWano tukikola mu kugiwola ne tuddizaamu amagoba amatonotono olw’obulungi bw’ekibiina.\nTusobodde okutuukirira kkampuni ennene ne zituwa obuyambi kuba ekibiina twakiwandiisa.\nTusobodde okufuna akatale ak’amangu.\nEngeri gye twawandiisa ekibiina kyaffe, twasobodde okusaka obuyambi, nga mu kino aba NSSF baatutonedde ebyalaani bisatu (3) ebibalirirwaamu obukadde 15.\nTusobodde okulwanyisa ebbula ly’emirimu mu bammemba. Kati tuweza bammemba 50.\nBafune ku nnamba ya ssimu: 0704383872.


Bukedde Online - Amazzi gatabudde ab'e Kawempe\nAmazzi gatabudde ab'e Kawempe\nEyalondeddwa ku bw'eggombolola ayiga Luganda\nABATUUZE mu Kawempe beetegekedde bannabyabufuzi abasuubiza ne batatuukiriza era ne bateekawo obukkwakkulizo kw’abo abagenda okuvuganya.\nBaagambye nti, okulonda okujja baagala abantu abanaatuukiriza obweyamo bwabwe okusinga abo ababasuubiza empewo era mu kiseera kino ebintu ebisinga mu Kawempe tebikoleddwaako ng’abakulembeze abaliko bwe baasuubiza.\nBino byayogeddwa abatuuze mu bitundu bya Kawempe eby’enjawulo okuli Bwaise, Kyebando, Mulago, Kaleerwe, Mpereerwe, Nammere n'ebirala. Baategeezezza nti, bannabyabu¬fuzi abasinga kasita bayitamu tebaddayo kukola ku bizibu byabwe wabula okulonda bwe ku¬tuuka ne bakomawo ne baddamu okubalimba.\nJohn Kamulegeya omutuuze w'e Bwaise yategeezezza nti, ku luno teri munnabyabufuzi agenda kubalimba nti, alina ky’agenda okubakolera kuba balimbiddwa ekimala. Yagambye nti, omubaka waabwe Ssebuliba baamulonda nga bamanyi nti ajja kubayamba okutwala ebiteeso byabwe mu Palamenti okuli okuzimba emyala, enzizi naye n'okutuusa kati abantu babonaabona.\n"Ku luno bamala kukola ku bizibu byaffe okubawa obu¬lulu tukooye okutufuula abaana abato bw’otuuka mu bitundu gye tusula weewuunya osanga abantu amazzi ge bakozesa abamu bagas¬ena mu myala" Kamulegeya bwe yalaze obwennyamivu.\nENZIZI ZIRI MU MBEERA MBI\nKuliko Nnaalongo olusangibwa mu Lower Nsooba - Mulago luno lwa midumu kyokka gyabulira mu mazzi amacaafu nga lukimwako ebyalo ebiwerako okuli, Kyebando, Lufula y'oku Kaleerwe, Mulago n'abasula ku luguudo lwa Mawanda n'abatunda amalwa.\nEdith Namubiru yategeezezza nti, oluzzi luno lumazeewo emyaka egisoba 40 naye baludde nga beegayirira ban¬nabyabufuzi kyokka buli alulambula abasuubiza nti agenda kulukola olumala taddayo nga ku luno babalinze mu kalulu nga teri gwe bagenda kuwa kalulu nga tamaze kukola nzizzi zaabwe\nYayambye nti, enkuba bw’etonnya oluzzi lwanjaala ate abaana n'abantu abakulu baluwugiramu n'abatuuze abamu basuulamu kazambi.\nYagambye nti, okuva ku LC okutuuka ku ggombolola ayagala okubakulem¬bera amala kubakolera ku bizibu okuli kuzimba agenda mu myala, enzizi n'ebirala.\nYayongeddeko nti abakulembeze baabwe okuli Munyagwa, Ssebuliba Mutumba ensonga zino bazimanyi naye tebazikulembeza.\nDr. James Byaruhanga yategeezezza nti, mu Kawempe omusujja gwa ‘ttayifooyidi’, n’ogw’ensiri gikwata nnyo abaana kubanga bwe bagenda ku luzzi banywa amazzi gano nga macaafu.\nYayongeddeko nti waliwo n'abakazi abafunye endwadde eziringa ezeekikaba nga kivudde ku mazzi amacaafu ge banaaba era bano basinze kuba mu Mulago III ne Bwaise III. Kawempe y'emu ku minisipaali ezikola Kampala era ekwata kisooka mu bucaafu olw’emyala emingi egitagogolwa mu biseera ssaako ne kasasiro\nbagasAmazzi gatabudde ab’e Kawempe\nHeathens emezze Kobs mu liigi ya Rugby


Okusimba ettungulu ly’ekimuli wamu n’ensigo yakyo - Botanix - Ekitabo ekikwata ku bimera\nOkusimba ettungulu ly’ekimuli wamu n’ensigo yakyo\nJjamu ettungulu n’ensigo ebikuweredwa okuyita mu posta okuva mu nsawo yabyo, olwo obireke mu kisikirize okumala ennaku nga 2 oba 3. Oba osobola okusimbirawo wabula olwo oba olina okukikuumira mu kisikirize kireme kugendako musana.\nSima akannya katono mw’onosimba ensigo. Jjamu ensigo mu kikebe. (oba mu kavera mwekisimbidwa) emirandira giziike gitunule wansi gisobole gyona okubulira mu kkanya.\nFuka amazzi mu kanya era amazzi gano bwegamala okukalira mu ttaka, yongeramu amazzi amalala matono. Ebimera ebirala byona biyise kyekimu. Nga omaze okubisimba byona, ddamu obifukirire ku mazzi nate.\nEnnaku ntono nnyo nga wakamala okusimba, osobola okubifukirira singa wabaawo obwetavu era ofube okulaba nga tebiyitamu musana mungi. Ebimera bijja kuleeta emirandira mu banga lya wiki 1 oba 3 oluvanyuma ojja kubiyisa kyenkanyi nga ebibala byonna by’olina mu nnimiro.\nOkusimba ettungulu ly’ekimuli wamu n’ensigo\nSooka osime ettaka w’ognda okisiimba ettungulu oba omulandira (tugenda kukozesa ekigambo ttungulu wonna mu mbozi eno). Jjamu ettungulu mu kaveera nga tonalisimba. Sima ekinnya era oteeke ttungulu lino mu kinnya nga ekyawaulu kyekitunudde wagulu. Agamu tegamera singa ekyawagulu kibeera kitunuzidwa wansi. Wegendereze osobole okubisimba obulungi.\nBw’osimbira mu biseera bw’omusaana (bwekiba nga tosoboola kukitereka wantu wonna oba nga olina gy’olaga) tolina kukifukirira. Kijja kusirika era kitandike okumera nga enkuba esooka etandise okutoonya. Ezo entono ennyo enzibu ez’okusiimba teririna kusimbibwa mu kinnya kiwanvu nnyo. Okumanya ekigero ky’ekinnya mw’ogenda okusiimba, olina okupima ebbanga eriri wakati w’ekitwe ky’ensigo n’ettaka.\nTujja ensigo eno m taaka ekitundu ekya wagulu (ekiri wagulu w’etaaka) bwekitandika okukala, (lino teeka erifuga ebimuli byonna, okujjako Gladiolus) – kino kisoboka bulungi g=nga omwezi gw’okutaano gwakatandika m bungereza (mu mbeera ey’ebugumu eringi). Ebika ebisinga bwebimala okujjibwa mu ttaka bisobola okuterekebwa (kasita kiba nga biterekedwa nga bikalu) okutuusa mu biseera by’enkuba (naddala obutumgulu, katungulu ccumu ne zi talip)\nEbisigade gamba nga kitengejja, ekiddo ky’okunyanja (Muscari), Ornithogalum, ne Polygonatum byo wabula tebisobola kuterekebwa mu ngeri eno kubanga tebisobla kuwona. Ebika ebitasobola (mu mbera nkalu) bisobola okujjibwa mu nnimiro yo ne bitwalibwa mu kiffo ekirala (bisobola okuwoona okumala ebbanga lya sabiiti nga emu wabula si kya magezi okubitereka wabweu okumala ebbanga eddene)\nEbika ekiseera eky’okusimbiramu Obugazi bwekinnya mu cm\nEbika ebitono ebirina ettungulu erya 2cm nga Allium carinatum, flavum, molly, oleraceum, scorodoprasum 7.-10. 5–8\nEbika ebinnene ebirina ettungulu erya 10cm nga Allium giganteum, karataviense, nigrum 7.-10. 10–15\nEbika bya Colchicum ebimulisa mu autumn 8. 15\nEbika bya Crocus ebimulisa mu spring Crocus chrysanthus, Crocus vernus) 10. 9\nEbika bya Crocus ebumulisa mu autumn (Crocus sativius) (7.-)8. 9\nGladiolus (Maleeto w’omu nnimiro) 4.-5. 10 (bitoono nnyo ku 5)\nGladiolus (Ebika by’omunsiko ebiva mu maserengeta ga Africa) 4.-5. 10 (bitoono nnyo ku 5)\nLilium candidum – Ka liili akeeru oba ka liili ka Madonna 8. 3\nLilium –maleeto w’omunnimiro 9.(-10.) 5–15 okusinzira ku kika\nTulip ezirina obutungulu obutoono gamba nga Tulipa chrysantha, tarda, saxatillis, turkestanica, urumiensis 10. 10\nTulip ezirina obutungulu obunene – Tulipa greigii, Tulipa fosteriana, Tulipa kaufmanniana n’enongoosemu ez’omunnimiro 10. 12–14\nOkulima ebimuli bya liili nga okozesa ebikuta by’obutungulu bwabyo\nebimuli bya liili nga okozesa ebikuta by’obutungulu bwabyo\nEngeri ennyangu ey’okubaza ebimuli bya liili ye yokukozesa ebikuta (ebikuta by’akatungulu)\nTeeka ebikuta mu biinnya ebiweza 1–2cm obuwanvu (=obuwanvu bw’etaaka obubise ebikuta) era obukuumire mu bbugumu lya 25–30 ºC emisaana oba 22 ºC ekiro (ebbugumu ly’ekiro lirina kubeera lya wansi erisinga okubeera ery’omugaso lye ly’ekiro) okugeza mu kabada, ekiyumba ky’ebimuli oba ku ddirisa mu nju yo. Ettaka lireke nga kkalu. Mu ngeri eno obutungulu bw’ekimuli kino bujja kukula okuva mu bikuta bino. Mu banga lya myezi 1–3, abutungulu 2–3 bujja kuba bumaze okumeruka okuva mu bukuta bino. Bw’oba ebikuta bino obuwaase n’obisiimba mu mwezi gw’omusaanvu, osobola okujja obutungulu buno okuva mu ttaka mu mwezi gw’omwenda n’obusiimba mu nnimiro mu binya bya 2cm okukka mu ttaka. Buli katungulu kasiimbe kkoka era buli kamu okawe ebbanga lya 4cm okuva ku kanaako – oluvanyuma lw’emyaka 4–6 ojja kubeera n’ebimuli ebirungi ebimulissiza!\nOkusiimba ensigo z’ebimuli bino\nEbimuli bino ebimu bisobola okusimbibwa amangu era obulungi nga tukozesa ensigo. Mu bungereza ekiseera ekirungi ekyokusimbiramu ensigo zino kye ky’omwezi gw’okusatu no ogw’okuna mu bugazi bwa 0,5–1. Tobisimba bweru mu mwezi ogusooka wabula bireke webiri. Ebika ebimu bijja kumulisa mu sizoni eddako. Wabula ebika ebisinga bija kumulisa mu banga lya myaka 2–5 nga bimaze okusimbibwa. Ebika ebitono bijja kumulisa mangu okusiinga ebika ebinnene.\n««« Ekiwandiiko ekyavudewo: Kiki ky’olina okukozesa omuddo ogusayiddwa? Ekiwandiiko ekidako: Kitengejja w’abayindi (Nelumbo nucifera) »»»\nOlw’okutaano 5.8.2011 23:12 | Fulumya mu kyapa | Endagiriro ku kusimba ebimera


Bukedde Online - Abatta Kirumira baamukettera ku ssimu ya Mbabazi\nOmu ku bagambibwa okutta Kirumira avunaaniddwa\nBeti Kamya awagidde Musisi okuzira enkiiko...\nMUZAMIRU Kiyemba eyakwatibwa mu by’okutta Muhammad Kirumira alaze abeebyokwerinda engeri gye beeyambisaamu essimu y’omuwala Resty Mbabazi Naalinya okulondoola Kirumira.\nOmugenzi Mbabazi gwe batta ne Kirumira\nNaalinya yattibwa ne Kirumira e Bulenga nga September 8, 2018. Ku Mmande, Kiyemba yatwaliddwa aba CMI okubalaga engeri gye baakubamu Kirumira ne Mbabazi ebyasi.\nN’abategeeza nti ye omulimu gwe gwali kulinnya Kirumira kagere okumanya entambula ze zonna.\nYalina okubuulira banne ku ssimu buli Kirumira waali basobole okulondako ekifo ekituufu we balina okumuttira. Ensonda zaategeezezza nti Kiyemba yakoze siteetimenti mwe yategeerezza nti, misoni y’okutta Kirumira yali ebakaluubiridde kubanga Kirumira yali yeekengera nnyo ng’amasimu agakyusa buli kiseera.\nYagambye nti baagezaako okumulondoola nga bakuba ku ssimu ye (essimu eraga omulongooti oba ekitundu mweri) kyokka nga buli lwe baba ng’abamufuna ate n’ababulako.\nBagenda okuddayo okumuwuliza ng’ali mu kifo kirala. Baayiiya okukozesa ennamba za Kirumira enkadde ze baalina okulaba amasimu agaali gasinga okumukubirwa oba ye okukuba.\nBaafuna ennamba eziwerako kyokka bwe beetegereza ennyo ebifo abamukubira mwe basinziira, kwe kugwa ku ya Mbabazi eyali atera akumubira ng’asinziira Bulenga ate nga ne Kirumira yali amukubira nnyo.\nBaakimanya nti Mbabazi ye muntu omutuufu gwe bateekwa okweyambisa okutuukiriza misoni yaabwe.\nBaamunoonyerezaako ebimukwatako ne bakizuula nti, yali akola ku dduuka lya Mobile Money e Bulenga era ne basooka batuuka w’akolera okukakasa bw’afaanana.\nBeefuula abaagala okusindika ssente nga bakozesa edduuka lya Mbabazi erya Mobile Money era ne bafuna kye baagala.\nBaatandika okulumika amasimu ga Mbabazi ng’akubira Kirumira ne bazuula nti y’omu ku bantu be yali asinga okwogera nabo.\nBaali boogera kumpi buli lunaku ate nga Kirumira amuwa obudde bungi. Kiyemba yagambye nti baasalawo misoni y’okutta Kirumira okugimaliriza nga September 8, oluvannyuma lw’okuzuula nga Kirumira ne Mbabazi baalina okusisinkana ku lunaku olwo.\nKu ssaawa 4:00 ez’enkya, Mbabazi yakubira Kirumira ne babaako bye boogera kyokka Kirumira n’amuddamu nti aliko gy’agenda ku kwanjula banaayogera edda.\nKu ssaawa 11 ez’olweggulo, Mbabazi yaddamu okukubira Kirumira okumanya oba emikolo giwedde n’amuddamu nti akyali ku mukolo ku lw’e Ntebe naye bw’anaamaliriza akomawo butereevu ewuwe e Bulenga. Bakkaanya basisinkane kumpi n’edduuka Mbabazi we yali akolera.\nKiyemba yagambye nti bwe baawulira pulaani eno baafuna obumativu nti tejja kukyuka era nabo ne batandika okuluka engeri gye banatta Kirumira.\nMbabazi naye baamuttiramu kubanga baali tebalina bwe bamuwonya. Kirumira bwe yali asimbula okuva ku lw’e Ntebe yakubira Mbabazi okumutegeeza. Era abatemu kwe kuliimisa Kirumira okutuusa lwe yayingirawo e Bulenga.\nTebaasooka kupapa kubaako kye bakolawo okutuusa lwe yasimba emmotoka olwo Mbabazi n’ayingira ne balyoka babatemula bombo.\nMu musoni eno, Kiyemba yali n’abantu abalala okuli Abdul Kateregga eyattiddwa ku Lwokutaano ekiro e Namung’oona.\nKiyemba mu siteetimenti ye agamba nti olwamala okukuba Kirumira amasasi, yapangisa loogi ku Mwenda ku lw’e Mityana okumpi n’e Bulenga we yasula. Ate banne ne bagenda n’emmundu ze baakozesa.\nEnkeera yavaawo ne yeeyongerayo e Yumbe mu Bukiikakkono bwa Uganda, gye yamala ennaku ttaano ng’agoberera ebigenda mu maaso.\nLipoota ze yafuna zaalaga nga tewali amulondoola, kwe kukomawo mu Wakiso okusisinkana abantu baabadde abanja.\nEnsonda zaategeezezza nti Kiyemba bwe yabadde e Wakiso, yabadde ayogera n’omu ku baserikale ba poliisi abateeberezebwa okwenyigira mu ttemu lino era nga balondoola essimu y’ofiisa wa poliisi.\nWano we baamuzingirizza ne bamukwata.\nFAYIRO ETWALIDDWA EW’OMUWAABI WA GAVUMENTI\nKiyemba bwe yamaze okukola siteetimenti ng’akkirizza ebyaliwo era n’alaga aba CMI we baayimirira okutta Kirumira, fayiro kigambibwa nti yaweerezeddwa ew’omuwaabi wa Gavumenti ng’eriko emisango gy’obutemu ebiri.\nOmusango ogumu gwe gw’okutta Kirumira nga September 8, 2018 ate ogwokubiri gwa kutta Mbabazi.\nOmusajja atakwata ku bbeere lya munne aba ssekibotte\nAbasuubuzi b'embaawo batabukidde akulira ebibira e Masaka\nAbaagalana balaze ekyama ekiri mu buwale obw'obutimba\nAni yakkirizza omuyimbi Cindy okuzina nga bw'ayawula mu maaso ga Kabaka!